Nikolić: Srbija za mir i dijalog, ali neće davati izgovor za eskalaciju i nasilje\nBeta 27. februara 2017. 16:55\n„Republika Srbija nastaviće da sprovodi odgovornu i miroljubivu politiku i nikome neće dati izgovor za eskalaciju i nasilje. U dijalogu izmedju Beograda i Prištine Srbija nastoji da utre put postepenoj normalizaciji stanja, ali za iskren i životno sprovodljiv dogovor potrebna je i iskrenost drugog sagovornika“, izjavio je Nikolić na sednici Saveta bezbednosti UN, na kojoj se razmatra izveštaj generalnog sekretara Antonija Gutereša o UNMIK-u.\nNikolić je rekao da su nastojanja Srbije da se drži dijaloga u kontinuitetu praćena kršenjem dogovora i agresivnim postupcima vlasti u Prištini sa ciljem da se isprovociraju sukobi, navodeći kao primere zabranu isporuke udžbenika na srpskom jeziku, pokušaj konfiskacije kombinata Trepča, zabranu učaska na Kosovo voza iz Beograda.\n„Siguran sam da delite moju zabrinutost zbog slanja, bez obavezne saglasnosti lokalne srpske zajednice, etnički čistih specijalnih policijskih jedinica naoružanih ofanzivnim oružjem na Sever Kosova i Metohije, koji je u najvećem broju naseljen srpskim stanovništvom“, rekao je Nikolić.\nPriština je na to, podsetio je, „odgovorila pretnjama, miniranjem pruge i upotrebom dugih cevi i borbenih vozila“.\n„Bila je to direktna pretnja životima civila. Manifestacija institucionalne namere upotrebe nasilja prema miroljubivim studentima, pripadnicima nealbanskih zajednica, otvorena je i ozbiljna pretnja miru u bezbednosno krhkoj situaciji na Kosovu i Metohiji“, ocenio je Nikolić.\n„Poruka koju sa ovog mesta želim da pošaljem svim ekstremistima jeste da mirna rešenja nemaju alternativu. Problemi i otvorena pitanja moraju se rešavati putem dijaloga, a ne pretnjama i upotrebom sile“, rekao je Nikolić i dodao da bi formiranje Vojske Kosova, čime bi bila prekršena rezolucija 1244, predstavljalo „ozbiljnu pretnju naporima u pravcu stabilizacije ne samo Kosova i Metohije, već i Zapadnog Balkana“.\nNikolić je ocenio da je Srbija u okviru dijaloga s Prištinom „konstruktivna i realna u predlozima“, da je pokazala spremnost na kompromise i da je posvećenja pronalaženju obostrano prihvatljivih rešenja.\nSrbija je čvrsto opredeljena da se nastavi dijalog Beograda i Prištine, rekao je Nikolić, ocenivši da su odredjeni rezultati postignuti, „ali ni približno onim koji se očekuju“.\n„Štetan je manir prištinskih vlasti da, uz saglasnost nekih velikih sila koje su sponzori pokušaja njihove nezavisnosti, pribegavaju jednostranim potezima, nepoštujući Briselski dijalog kao dogovoreni okvir rešavanja otvorenih pitanja“, rekao je Nikolić i dodao da rešenje za pitanje Kosova i Metohije ne može biti “bazirano na diktatu i dovodjenju Srbije pred svršen čin”.\n„Srbija je spremna na dogovore, ali ne na ucene, spremna na razgovore, ali ne na ultimativna jednostrana rešenja, spremna na suštinsku autonomiju Kosova i Metohije, nikada na Nezavisnu državu Kosovo“, rekao je Nikolić.\n„Cilj je da se isprovociraju sukobi: od zabrane isporuka udžbenika na srpskom jeziku, preko konstantnih napada na Srbe i njihovu imovinu, protivpravnog pokušaja konfiskacije rudarsko-metalurško-hemijskog kombinata Trepča, do najnovijih primera zabrane ulaska na Kosovo i Metohiju voza iz Beograda, što predstavlja najgrublje kršenje osnovnih ljudskih prava i slobode kretanja“, ocenio je predsednik Srbije.\nPodsetivši da ni četiri godine od postizanja Briselskog sporazuma još nije počelo formiranje formiranje Zajednice srpskih opština, Nikolić je rekao da „predstavnici Prištine sve otvorenije poručuju da njih ova Zajednica i ne zanima i da se neće držati dogovora“ i pozvao medjunarodnu zajednicu da ujedinjeno i snažno reaguje na takvo ponašanje.\n„Četiri godine su više nego dovoljno vreme. Izgovori za odugovlačenje više se ne smeju tek tako prihvatati. Formiranje i aktiviranje Zajednice srpskih opština je prioritetno“, rekao je Nikolić, ocenivši da je to neophodno je i kako bi se sprečila dalji rast nepoverenja.\nPovodom zahteva za izručenje lidera Alijanse za budućnost Kosova Ramuša Haradinaja, Nikolić je upitao zašto niko nije osudio njegovu otvorenu pretnju novim ratom kada je rekao da će „Srbija proći kao 1999. godine“.\n„Nekažnjivost za počinjene zločine ne sme se dozvoliti ni tolerisati. Ovo je civilizacijsko pitanje i ozbiljan test za celokupno članstvo UN, prilika da pokažemo da su pravo i pravda iznad politike i da su sve žrtve jednake u svom stradanju“, poručio je predsednik Srbije.\nTokom protekla četiri meseca evidentirano je više od 30 etnički motivisanih napada na Srbe i drugo nealbansko stanovništvo, naveo je Nikolić, ocenivši da nema elementarnih uslova za održiv povratak raseljenih, a da je broj povratnika na Kosovo i dalje je „poražavajuće mali“.\n„Smatramo potrebnim da se, uz zadržavanje dela izveštaja posvećenog severu Kosova i Metohije, uvede i deo koji bi se fokusirao na položaj manjinskih zajednica južno od reke Ibar“, rekao je Nikolić.\nNikolić je rekao da je situacija na Kosovu i dalje „nestabilna i u latentnoj opasnosti od eskalacije nasilja“, a da su najugroženiji povratnici u nacionalno mešovite sredine, čemu bi, dodao je, trebalo posvetiti veću pažnju u izveštaju generalnog sekretara UN.\n„Radikalizacija političke klime i jačanje političke, etničke i verske netrpeljivosti pojačavaju nestabilnost bezbednosne situacije na Kosovu i Metohiji. U Pokrajini je prisutan drastičan porast verskog ekstremizma sa elementima terorizma i delovanja radikalizovanih ekstremista koji se vraćaju sa ratišta na Bliskom istoku“, rekao je predsednik Srbije.


NARODNA SKUPŠTINA RS: 23. DECEMBRA 2015. GODINE ODRżANE SEDNICE ODBORA ZA USTAVNA PITANJA I ZAKONODAVSTVO, ODBORA ZA KULTURU I INFORMISANJE, ODBORA ZA FINANSIJE, REPUBLIčKI BUDżET I KONTROLU TROšENJA JAVNIH SREDSTAVA, ODBORA ZA OBRAZOVANJE, NAUKU, TEHNOLOšKI RAZVOJ I INFORMATIčKO DRUšTVO, ODBORA ZA SPOLJNE POSLOVE, ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODBORA ZA RAD, SOCIJALNA PITANJA, DRUšTVENU UKLJUčENOST I SMANJENJE SIROMAšTVA - RAZMOTRENI AMANDMANI NA PREDLOGE ZAKONA\nNARODNA SKUPŠTINA RS: 23. decembra 2015. godine održane sednice Odbora za ustavna pitanja i zakonodavstvo, Odbora za kulturu i informisanje, Odbora za finansije, republički budžet i kontrolu trošenja javnih sredstava, Odbora za obrazovanje, nauku, tehnološki razvoj i informatičko društvo, Odbora za spoljne poslove, Odbora za privredu, regionalni razvoj, trgovinu, turizam i energetiku, Odbora za rad, socijalna pitanja, društvenu uključenost i smanjenje siromaštva - Razmotreni amandmani na predloge zakona\nNa sednici Odbora za ustavna pitanja i zakonodavstvo, održanoj 23. decembra 2015. godine razmatrani su amandmani na predloge zakona, koje je podnela Vlada Republike Srbije.\nNa Predlog zakona o izmenama i dopunama Zakona o porezima na upotrebu, držanje i nošenje dobara, podnet je 61 amandman, a Odbor je jednoglasno ocenio da su svi podneti amandmani u skladu sa Ustavom Republike Srbije ("Sl. glasnik RS", br. 98/2006 - dalje: Ustav) i pravnim sistemom.\nNa Predlog zakona o izmenama i dopunama Zakona o poreskom postupku i poreskoj administraciji, podneto je 104 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o tržištu kapitala, podneto je 10 amandmana, a Odbor je ocenio da su svi amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o porezu na dobit pravnih lica, podneto je 37 amandmana, a Odbor je ocenio da su svi amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o porezu na dohodak građana, podneto je 134 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom. Na Predlog zakona o izmenama i dopunama Zakona o porezu na dohodak građana Odbor je podneo i jedan svoj amandman.\nNa Predlog zakona o izmenama i dopunama Zakona o doprinosima za obavezno socijalno osiguranje, podneto je 22 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o republičkim administrativnim taksama podneto je 12 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o preuzimanju obaveza Javnog Preduzeća "Srbijagas" Novi Sad prema privrednom društvu Naftna industrija Srbije a.d. Novi Sad i pretvaranju tih obaveza u javni dug Republike Srbije, podneto je 24 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o davanju garancije Republike Srbije u korist Societe Generale Banka Srbija a.d. Beograd, za izmirivanje obaveza Javnog preduzeća "Srbijagas" Novi Sad po osnovu ugovora o dugoročnom kreditu za izgradnju razvodnog gasovoda Aleksandrovac - Brus - Kopaonik - Raška - Novi Pazar - Tutin, podneto je šest amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o zadrugama, podneto je 237 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o privrednim komorama, podneto je 119 amandmana, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o centralnoj evidenciji privremenih ograničenja prava lica registrovanih u Agenciji za privredne registre, podneto je 91 amandman, a Odbor je jednoglasno ocenio da su svi podneti amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o privatizaciji, podneto je 123 amandmana, a Odbor je ocenio da su svi podneti amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije, podneto je 18 amandmana, Odbor je ocenio da su svi podneti amandmani u skladu sa Ustavom i pravnim sistemom.\nNa Predlog zakona o obnovi nakon elementarne i druge nepogode, podneto je 45 amandmana, Odbor je ocenio da su svi podneti amandmani u skladu sa Ustavom i pravnim sistemom.\nNa Predlog zakona o privremenom uređivanju načina naplate takse za javni medijski servis, podneto je 47 amandmana, a Odbor je odlučio da su svi podneti amandmani u skladu sa Ustavom i pravnim sistemom.\nNa Predlog zakona o izmenama i dopunama Zakona o naučnoistraživačkoj delatnosti, podneto je 46 amandmana. Odbor je odlučio da su svi podneti amandmani u skladu sa Ustavom i pravnim sistemom. Na Predlog zakona o izmenama i dopunama Zakona o naučnoistraživačkoj delatnosti Odbor je podneo i 7 svojih amandmana.\nSednici su prisustvovali članovi Odbora Svetislav Vukmirica, Tanja Tomašević Damnjanović, prof. Dr Vesna Besarović, Pastor Balint, Petar Petrović, Neđo Jovanović, prof. dr Žarko Obradović i zamenici članova Mujo Muković, Živan Đurišić, Nenad Nikolić i Biljana Hasanović Korać. Sednici su pored članova Odbora prisustvovali i predstavnici Vlade Republike Srbije.\nNa sednici Odbora za kulturu i informisanje, održanoj 23. decembra 2015. godine, razmatran je Predlog zakona o privremenom uređivanju načina naplate takse za javni medijski servis, u pojedinostima.\nNa Predlog zakona o privremenom uređivanju načina naplate takse za javni medijski servis narodni poslanici podneli su 47 amandmana, od kojih Vlada Republike Srbije i Odbor nisu prihvatili nijedan.\nSednici su prisustvovali članovi Odbora Milovan Drecun, Srđan Dragojević, Nebojša Tatomir, Mirjana Andrić, Milorad Cvetanović, Dušica Stojković i Sanja Nikolić.\nNa sednici Odbora za finansije, republički budžet i kontrolu trošenja javnih sredstava, održanoj 23. decembra 2015. godine članovi Odbora, pre prelaska na dnevni red usvojili su predlog predsednika Odbora Veroljuba Arsića da se objedini rasprava o svim tačkama Dnevnog reda, i da se Odbor najpre izjašnjava o amandmanima koje je predstavnik predlagača prihvatio, a potom o amandmanima koji od strane istog nisu prihvaćeni.\nNa Predlog zakona o izmenama i dopunama Zakona o porezima na upotrebu, držanje i nošenje dobara narodni poslanici podneli su ukupno 61 amandman, od kojih Vlada Republike Srbije i Odbor nisu prihvatili nijedan.\nNa Predlog zakona o izmenama i dopunama Zakona o poreskom postupku i poreskoj administraciji, od strane narodnih poslanika podneto je ukupno 104 amandmana, od kojih su Vlada Republike Srbije i Odbor prihvatili ukupno dva, na član 11. i član 17. Predloga zakona.\nNa Predlog zakona o izmenama i dopunama Zakona o tržištu kapitala narodni poslanici podneli su 10 amandmana, od kojih su Vlada Republike Srbije i Odbor prihvatili jedan na član 3. Predloga zakona.\nNa Predlog zakona o izmenama i dopunama Zakona o porezu na dobit pravnih lica od 37 amandmana podnetih od strane narodnih poslanika, Vlada Republike Srbije i Odbor nisu prihvatili nijedan.\nNa Predlog zakona o izmenama i dopunama Zakona o porezu na dohodak građana narodni poslanici podneli su ukupno 134 amandmana, od kojih su Vlada Republike Srbije i Odbor prihvatili jedan na član 42. Predloga zakona.\nNa Predlog zakona o izmenama i dopunama Zakona o doprinosima za obavezno socijalno osiguranje od strane narodnih poslanika podneta su ukupno 22 amandmana, od kojih su Vlada Republike Srbije i Odbor prihvatili jedan na član 3. Predloga zakona.\nNa Predlog zakona o izmenama i dopunama Zakona o republičkim administrativnim taksama narodni poslanici podneli su ukupno 12 amandmana, od kojih od strane Vlade Republike Srbije i Odbora nije prihvaćen nijedan.\nNa Predlog zakona o preuzimanju obaveza Javnog preduzeća "Srbijagas" Novi Sad prema privrednom društvu "Naftna industrija Srbije" a.d. Novi Sad i pretvaranju tih obaveza u javni dug Republike Srbije narodni poslanici podneli su ukupno 24 amandmana od koji Vlada Republike Srbije i Odbor nisu prihvatili nijedan.\nNa Predlog zakona o davanju garancije Republike Srbije u korist Societe Generale banka Srbija a.d. Beograd, za izmirivanje obaveza Javnog preduzeća "Srbijagas" Novi Sad po osnovu ugovora o dugoročnom kreditu za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin od ukupno šest amandmana koje su podneli narodni poslanici, Vlada Republike Srbije i Odbor nisu prihvatili nijedan.\nVlada Republike Srbije i Odbor su, na Predlog zakona o izmenama i dopunama Zakona o naučnoistraživačkoj delatnosti, prihvatili jedan od ukupno 45 amandmana, podnetih od strane narodnih poslanika.\nOdbor je na sednici podneo i sedam svojih amandmana na Predlog zakona o izmenama i dopunama Zakona o naučnoistraživačkoj delatnosti, sa kojima je Vlada Republike Srbije bila saglasna.\nSednici su prisustvovali i Srđan Verbić, ministar prosvete, nauke i tehnološkog razvoja i državni sekretar Vera Dondur. Sednici je predsedavao zamenik Odbora prof. dr Ljubiša Stojmirović, a prisustvovali su i članovi Odbora prof. dr Jelisaveta Veljković, prof. dr Žarko Obradović, prof. dr Marko Atlagić, prof. dr Mileta Poskurica, Nevenka Milošević, Milena Bićanin, dr Vladimir Orlić, i zamenici članova Odbora dr Dijana Vukomanović i Ana Filipović.\nOdbor za spoljne poslove je održao 47. sednicu 23. decembra 2015. godine, na kojoj je razmatran Izveštaj o radu Ministarstva spoljnih poslova Republike Srbije u periodu od 1. januara do 30. septembra 2015. godine.\nSednici je prisustvovao prvi potpredsednik Vlade i ministar spoljnih poslova koji je članovima Odbora za spoljne poslove Narodne skupštine predstavio rezultate rada Ministarstva u izveštajnom periodu. Ministarstvo spoljnih poslova je bilo angažovano na ostvarivanju strateških spoljnopolitičkih ciljeva Republike Srbije - integraciji u EU, razvoju i unapređenju odnosa i saradnje sa državama regiona, najuticajnijim državama i drugim partnerima u međunarodnoj zajednici, kao i očuvanju teritorijalnog integriteta i suvereniteta Republike Srbije. U navedenom periodu, Republika Srbija je zvanično preuzela i sprovodila predsedavanje Organizaciji za evropsku bezbednost i saradnju.\nMinistar Dačić je kao posebne uspehe na međunarodnom planu naveo otvaranje poglavlja 32 i 35 u pregovorima sa EU, uspešno predsedavanje OEBS-om u složenim međunarodnim okolnostima i sprečavanje članstva tzv. "Kosova" u UNESKO. Ministar Dačić je podneo i izveštaj o organizacionim i finansijskim elementima održavanja sastanka Ministarskog saveta u Beogradu.\nNa sednici Odbora za privredu, regionalni razvoj, trgovinu, turizam i energetiku održanoj 23. decembra 2015. godine, članovi Odbora razmatrali su, u pojedinostima Predlog zakona o zadrugama, Predlog zakona o privrednim komorama, Predlog zakona o centralnoj evidenciji privremenih ograničenja prava lica registrovanih u Agenciji za privredne registre, Predlog zakona o izmenama i dopunama Zakona o privatizaciji i Predlog zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije.\nSednici je prisustvovao ministar privrede, Željko Sertić.\nNa sednici održanoj 23. decembra 2015. godine, članovi Odbora za rad, socijalna pitanja, društvenu uključenost i smanjenje siromaštva razmotrili su, u načelu, Predlog zakona o dopunama Zakona o sprečavanju diskriminacije osoba sa invaliditetom.\nIspred Ministarstva unutrašnjih poslova, Jelena Vasiljević, iz granične policije upoznala je Odbor sa aktivnostima MUP-a na registraciji migranata i tražilaca azila. Ona je istakla da se radi na izmenama aktuelnog Zakona o azilu ("Sl. glasnik RS", br. 109/2007), čije donošenje se očekuje u martu sledeće godine, a koji će sprečiti zloupotrebe u sistemu azila. Takođe, MUP je angažovan i na obezbeđivanju državne granice i obukama osoba koje rade u prihvatnim centrima zbog sprečavanja krijumčarenja migranata preko teritorije Srbije.\nIzvor: Press služba Skupština Srbije, 23.12.2015.


Prudom je rekao da konačnu odluku o oduzimanju titula Armstrongu treba da donese ICU, ali je potrparol tog tela Enriko Karpani rekao da je još rano reći šta će se desiti.\n"Krajnji rok nam je 31. oktobar. Do tada ćemo odgovoriti na izveštaj USADA", rekao je Karpani.\nOdluka da se Armstrongove titule ne dodele nikome ostavila bi rupu od sedam godina u arhivama Tur de Fransa, ali bi donelo i promenu odnosa organizatora trke prema sličnim slučajevima.\nKada je Albertu Kontadoru oduzeta titula iz 2010. godine zbog kršenja doping pravila, organizatori su održali ceremoniju dodele žute majice Endiju Šleku.\nOskar Pereiro je 2006. godine postao je pobednik kada je zbog dopinga diskvalifikovan Flojd Lendis.


Voda sa vodovoda Krivoglavci nije ispravna za piće – Općina Vogošća\nVoda sa vodovoda Krivoglavci nije ispravna za piće\nObavještavamo građane koji koriste vodu sa lokalnog vodovoda „Krivoglavci“ da ta voda, prema novim nalazima zavoda za javno zdravstvo Kantona Sarajevo, nije ispravna za piće. Iz Službe za komunalne poslove Općine Vogošća stiglo je obavještenje sljedeće sadržine:\nDana 10.06.2020. godine u sklopu redovne analize vode na lokalnom vodovodu Krivoglavci uzet je uzorak vode od strane Zavoda za javno zdravstvo Kantona Sarajevo.\nNakon mikrobiološke analize vode ustanovljeno je da ispitani uzorak vode na ovom lokalnom vodovodu NE ODGOVARA prema Pravilniku o zdravstvenoj ispravnosti vode za piće („Službeni glasnik BiH“ br. 40/10; 30/12; 62/17).\nU vodi lokalnog vodovoda Krivoglavci pronađene su bakterije koje su epidemiološki opasne po zdravlje korisnika, a prisustvo istih vidljivo je iz dostavljenog izvještaja o mikrobiološkom ispitivanju vode, a koji je putem fax-a proslijeđen Općini Vogošća.\nObzirom da ovakva voda nije za piće i drugu tehničku upotrebu, mole se korisnici da istu ne upotrebljavaju sve do obavijesti o higijenski ispravnoj vodi, koja će biti dostavljena od strane Zavoda za javno zdravstvo KS.


DSS - Blic Online\nKoalicija NADA, koju čine Demokrarska stranka Srbije i Pokret za obnovu kraljevine Srbije, u nedelju zvanično počinje kampanju, saznaje nezvanično "Blic".\n"SRBIJI POTREBAN PREDSEDNIK KOJI NEĆE DELITI GRAĐANE" Koalicija NADA održala prvi predizborni miting\nKoalicija NADA koju čini POKS, DSS i 23 udruženja građana održala je prvi predizborni miting u Novog Sadu. Na mitingu je predstavljen program koalicije, kandidat za predsednika Srbije, dr Miloš Jovanović - predsednik DSS i nosilac izborne liste Žika Gojković, predsednik POKS.\nDemokratska stranka Srbije (DSS) izabrala je novo rukovodstvo, a Miloš Jovanović ponovo je izabran za predsednika te partije.\nLokalni izbori u Kosjeriću i Zaječaru pokazuju da ima mesta za borbu, ali da se radi o političkom maratonu i da je potreban rad i strpljenje, kaže predsednik DSS Miloš Jovanović.\nPredsednik Demokratske stranke Srbije Miloš Jovanović izjavio je danas da lokalni izbori u Kosjeriću i Zaječaru pokazuju da ima mesta za borbu, ali da se radi o političkom maratonu i da je potreban rad i strpljenje.\nJovanović: Ne prihvatamo jednog pregovarača u ime opozicije\nPredsednik Demokratske stranke Srbije Miloš Jovanović izjavio je da ta stranka ne bi prihvatila predlog da postoji jedan zajednički pregovarač opozicije u dijalogu s vlastima, ocenivši da je veliki deo opozicije "razdrobljeni DS" čiju politiku, kako kaže, ne deli.\nDemokratska stranka Srbije i Pokret obnove Kraljevine Srbije nastupiće zajednički na lokalnim izborima u Kosjeriću i Zaječaru, saopšteno je danas iz POKS-a.\nPredsednik Demokratske stranke Srbije (DSS) Miloš Jovanović izjavio je da ta stranka još nije donela odluka o njegovoj kandidaturi na predsedničkim izborima, ali da se približava takvoj odluci.\nJovanović: DSS neće učestvovati u pregovorima ako bude posredovala EU\nPredsednik Demokratske stranke Srbije Miloš Jovanović izjavio je danas da ta stranka i on neće učestvovati u pregovorima vlasti i opozicije ako budu vođeni uz posredovanje EU i evroparlamentaraca.\n"NA POLITIČKOJ SCENI JE SVE POSTALO LIČNO I PRIZEMNO" Jovanović (DSS) o pripremama za izbore i udruživanju s POKS-om\nRano je za konačnu odluku o kandidaturi i zato konačna odluka nije ni doneta, ali svakako nije rano da počnemo da se spremamo za predsedničke izbore koji će relativno brzo doći.


U jeku pandemije korona virusa aktuelni predsjedavajući Predsjedništva BiH Šefik Džaferović jednostrano i bez saglasnosti svih članova tog tijela organizuje obilježavanje godišnjice zločina u Srebrenici, 11. jula, pozivajući pojedine zvaničnike i diplomate da prisustvuju komemorativnom skupu.\nI dok Memorijalni centar Potočari tvrdi da je Džaferović postupio prateći "diplomatske protokole" i da je postupio po njihovim uputstvima, srpski član predsjedništva Milorad Dodik upozorio je predsjedavajućeg Predjsedništva BiH da je tim pozivima "zloupotrebio poziciju i samu instituciju Predsjedništva".\nU ranije upućenom pismu Džaferoviću, Dodik ga je upozorio da je poslao netačnu poruku da Predsjedništvo BiH učestvuje u organizaciji spomenutog skupa.\nDodik je naveo da ta tema nikada nije bila na dnevnom redu jsednica Predsjedništva BiH, niti je slanje pozivnica za obilježavanje godišnjice zločina u Srebrenici zajednički stav tog tijela.\nDodik je Džafroviću poručio da je te pozivnice mogao da šalje samo privatno, a ni u kom slučaju u ime Predsjedništva BiH, bez saglasnosti i ostalih članova.\n"Ovim činom ne samo da ste zlonamjerno zloupotrebili poziciju, već ste obmanuli državnike i ambasadore", konstatovao je Dodik, uz podsjećanje da u BiH žive tri konstiutivna naroda i da postoje dva entiteta, te da sve odluke Predsjedništva mogu biti donesene samo konsenzusom.


RTS :: Vučić: Vakcinacijom menjamo budućnost, moramo je sprovesti matematički precizno\nKoronavirus u Srbiji Vučić: Vakcinacijom menjamo budućnost, moramo je sprovesti matematički precizno\nutorak, 19. jan 2021, 09:10 -> 14:00\n"Jedan čovek i jedan ljudski život u Srbiji mi je preči od svih pohvala, svih novinara, Brisela i političara na svetu", rekao je Vučić.\nKomšijama treba pomoći kada je teško, istakao je Vučić, komentarišući pomoć Srbije Severnoj Makedoniji u vakcinama. Nemamo problem da pomognemo i Albaniji, rekao je predsednik.\nVučić je rekao da će Srbija onoliko koliko može da pomogne – pomoći, dodajući da je i makedonski premijer Zoran Zaev bio dovoljno snalažljiv, tražio i borio se za svoju zemlju.\n"To je ne samo prijateljski i bratski potez prema Severnoj Makedoniji, već pokazuje našu odgovornost da ne živimo u zatvorenom sudu, već da moramo komšijama da pomognemo, kao što bi i oni nama, siguran sam", rekao je Vučić.\nPoseban deo štaba baviće se vakcinacijom na KiM\nNa pitanje o vakcinaciji srpskog naroda na KiM, Vučić je rekao da će naći načina.\nVučić je rekao da će se tražiti hibridni način, da će se deo ljudi vakcinisati na severu Kosova, a deo u opštinama Raška, Vranje i Bujanovac.


Nakon "Ludaja kupa": Mladi streličari "Apola" do istovetnih rezultata u Subotici · gradski.online\nNakon “Ludaja kupa”: Mladi streličari “Apola” do istovetnih rezultata u Subotici\nSUBOTICA-Danijel Mikan, takmičar Streličarskog udruženja “Apolo”, osvojio je zlatnu medalju u stilu goli luk, u kategoriji kadeta, na državnom prvenstvu u Subotici. Prvenstvo Srbije u indoor streličarstvu (gađanje u mete u dvoranskim uslovima sa 18 metara) održano je 8. marta u subotičkom sportkom centru, u organizaciji SK “Veteran”.\nUspeo je tako Danijel Mikan da ponovi uspeh sa nedavno održanog prvog “Ludaja kupa” u Kikindi. Mladi streličar osvojio je krajem februara u “Jezeru” zlatnu medalju u stilu goli luk. Državno prvenstvo u Subotici, okupilo je 98 takmičara.\nDrugi predstavnik SU “Apolo”, Đorđe Mišković, zauzeo je četvrto mesto u stilu olimpijski luk, kategorija kadeta. On je na ovom takmičenju oborio lični rekord u broju upucanih poena (504). Kao i na “Ludaja kupu”, malo sportske sreće delilo ga je da kroz finalna raspucavanja dođe do neke od medalja.\nPrethodnoSvet je lep kada sanjamo: I kad volimo, žene su odabrale Kikija i “Pilote”\nSledećeKikindsku sportsku javnost: Obradovali strelci, rukometašice, džudisti i vaterpolisti


Dve nagrade za Nišlije na festivalu "Daske humanosti"\nPočetna/KATEDRA/Dve nagrade za Nišlije na festivalu “Daske humanosti”\nSana Life 24. februara 2020.\tKATEDRA, MANIFESTACIJE, UMETNOST, ZANIMLJIVOSTI Ostavite komentar\nPored niških, u konkurenciji su bili i glumci iz Lebana i Kragujevca.\nPrema oceni žirija Milica Kostadinović i Nemanja Dimitrijević, glumci Akademskog pozorišta, dobili su nagrade za najbolju žensku i najbolju mušku ulogu festivala.\nNemanja, koji u predstavi tumači ulogu Đorđa, dodaje da je poseban osećaj igrati na humanitarnom festivalu: “Kada ste na sceni, a znate da ne igrate samo za publiku koja u sali i koja pažljivo posmatra svaki vaš pokret, već igrate za viši cilj – kako biste nekome pomogli, onda su emocije jake i ta energija prosto blješti sa scene. Ovo je dokaz da su i publika i žiri to osetili”.\nOvo su prve nagrade za naše pozorište u jubilarnoj 2020. – kada Akademsko obeležava 60 godina postojanja! Sigurni smo da je ovo samo prvi u nizu ovogodišnjih uspeha naših glumaca, kojim ćemo krunisati šest decenija provedenih na pozornici!\nPodsetimo, do sada su Nišlije imale priliku da gledaju predstave u okviru projekta “Daske humanosti”, a ovo je prvi put da se manifestacije organizuje u vidu festivala. Novac prikupljen od prodaje karata i donacija namenjen je odeljenju neonatologije Dečije interne klinike Kliničkog centra u Nišu.\nOznakedaske festival humanosti komad Laki lutaka Niš pozorište\nPrethodni Pokažimo HUMANOST i pomozimo Slavoljubu\nSledeći Deca niških vrtića na zimovanju u Brzeću


OSM Televizija - Povelja opštine Sokolac jednoj od najuspješnijih firmi u romanijskoj regiji\nZlatne plakete biće dodijeljene Javnoj ustanovi za predškolsko vaspitanje i obrazovanje Sokolac i Javnom komunalnom preduzeću "Sokolac", a na prijedlog načelnika opštine Milovana Bjelice i Olimpijskom centru Jahorina.\nNa svečanoj sjednici Skupštine opštine biće uručene srebrne plakete, povodom Dana i slave opštine - 2. avgusta, odbojkaškom treneru Marku Obrenoviću, pčelaru Draganu Radoviću i proizvođaču mlijeka Davoru Orašaninu.\nZlatne značke biće dodijeljene učeniku generacije Srednjoškolskog centra "Vasilije Ostroški" Vladanu Vasiljeviću, učeniku generacije Onovne škole "Sokolac" Đorđu Kovačeviću, učesnicima 55. Međuopštinskih omladinskih sportskih igara "Priboj 2018" i dobitnici nagrade na međunarodnom konkursu u Sloveniji Mariji Bojat.\nDobitnici srebrnih znački su istaknuti sportisti opštine Sokolac - odbojkašica Marija Batinić, karatista Tamara Drašković i atletičari - Aleksandar Lučić, Stefan Ćuković, Marko Lubarda i Sara Lučić.\nNačelnik opštine Sokolac Milovan Bjelica rekao je novinarima da ova lokalna uprava čini sve da poboljša život ljudi na području opštine uspostavljanjem novog ambijenta za privlačenje investitora, što je pokazala u saradnji sa susjednim opštinama i prekograničnom saradnjom.\nOn je istakao da je dodjelom Povelje, najvišeg opštinskog priznanja, firmi "Invest gradnja" donesena ispravna odluka koju će svaki građanin pozdraviti, jer je riječ o jednoj od najboljih firmi u romanijskoj regiji.\nBjelica je rekao da je sjedište firme "Invest gradnja" u objektu nekadašnje UNIS-ove Fabrike kotrljajućih ležaja, te da su investitori Velibor Lučić sa Pala i Mile Nogoštić sa Sokoca do sada su uložili oko četiri miliona KM i zaposlili gotovo 150 radnika.\n"To je jedna od najuspješnijih firmi u regiji, koja izrađuje gotove proizvode za sigurno tržište, što je za svaku pohvalu - da sa ovih prostora idu finalni proizvodi od drveta, a ne poluproizvodi i obla građa, što je cilj svih naših razvojnih planova", rekao je Bjelica.\nBjelica je naveo da vlasnici "Invest gradnje" planiraju dalja ulaganja i da je u toku izgradnja nove Fabrike za proizvodnju peleta u okviru ove firme, a u planu je i izgradnja većeg prostora za skladištenje i pogona za proizvodnju okova za ambalažu potrebnu namjenskoj industriji, čime će obezbijediti oko 50 novih radnih mjesta.\nOn je najavio da će iz svoje nadloženosti povodom Dana opštine dodjeliti nagrade po jednom privrednom preduzeću, uspješnom sportisti, penzioneru i naučnim radnicima.\nBjelica je dodao da će zahvalnice opštine Sokolac biti uručene i članovima ekipe koje je pratila djecu sa područja opštine na besplatnu školu skijanja na Jahorini.\nJoš iz iste kategorije: « ZA ZAPOŠLJAVANJE 5.150 LICA BIĆE IZDVOJENO SKORO 18 MILIONA KM USVOJEN REBALANS BUDŽETA OD 15 MILIONA KMISTOČNO NOVO SARAJEVO »


Prihvatilište za decu | Bajaga posetio Prihvatilište za decu\nBajaga posetio Prihvatilište za decu\nPoznati muzičar Momčilo Bajagić Bajaga posetio je danas u podne Prihvatilište za decu u Beogradu, kako bi uručio svoju majicu, koju je dao u okviru humanitarne akcije prikupljanja sredstava za proširenje Prihvatilišta.\nBajaga je danas u prostorijama Prihvatilišta uručio majicu kupcu, koji je za nju platio 7.000 dinara, a taj novac je namenjen za proširenje kapaciteta Prihvatilišta.\nPočetna cena iznosila je 2.000 dinara za majicu kreatorke Nataše Šarić, a Bajaga ju je nosio na jednom od slavljeničkih koncerata koje je sa "Instruktorima" u "Sava Centru" održao pred Novu godinu na turneji povodom 25 godina benda.\nAukcija je održana početkom septembra preko sajta www.limundo.com, a osim Bajage mnoge druge poznate ličnosti iz naše zemlje učestvovale su u akciji u kojoj su poklanjali svoje stvari.\nKupac majice je Milan Puhar iz Zemuna, koji se pojavio u pratnji supruge i ćerke, a pošto je zaposlen u preduzeću Galenika Fitrofarmacija - zaštita bilja, njegova firma je iskoristila ovu priliku da Prihvatilištu donira čak 100.000 dinara.


Skupština odložila razmatranje svih zakona sa jučerašnje sjednice\nHome Novosti Gradske novosti Skupština odložila razmatranje svih zakona sa jučerašnje sjednice\nPoslanici Skupštine Brčko distrikta BiH završili su 45. redovnu sjednicu, koju je obilježilo odlaganje razmatranja svih zakona uvrštenih u dnevni red. Riječ je o Zakonu o dopuni zakona o javnoj imovini u Brčko distriktu BiH, nacrtu Zakona o izmjenama zakona o platama i drugim naknadama sudija i tužilaca u Brčko distriktu BiH, nacrtu Zakona o dopunama zakona o državnoj službi u organima javne uprave Brčko distrikta BiH, nacrtu Zakona o izmjeni i dopuni zakona o Privrednoj komori Brčko distrikta BiH i nacrtu Zakona o izmjenama i dopunama zakona o prostornom planiranju i građenju.\nKada se vidjelo da pomaka nema i da Skupština ne može da zasijeda, rasprava o svim navedenom prijedlozima zakona je odgođena. Zbog toga je predsjednik Skupštine Esed Kadrić najavio dodatna usaglašavanja oko koncepta predlaganja zakona.\n„Evidentno je da sve više zakona predlažu poslanici. To nije dobro. Razlog vjerovatno leži u činjenici da Vlada ne dostavlja adekvatan broj zakonskih rješenja koji trebaju brže reagovati na određene situacije koje su vrlo dinamične u ovoj lokalnoj zajednici i da se zakonski uređuju određene oblasti. Raspravljaćemo ovih dana o tome da kada parlament i poslanici nešto zahtijevaju, Vlada mora biti malo ažurnija, posebno kada je riječ o zakonskim rješenjima, jer je u mogućnosti da kroz svoje procedure kvalitetnije sagleda prijedloge koje dolaze pred parlament“, rekao je Kadrić.\nZa narednu sjednicu odloženo je i donošenje odluke o proceduri izrade propisa koje predlaže Skupština u skladu s Poslovnikom o radu Skupštine, da bi se predloženi tekst poboljšao prijedlozima iz diskusija poslanika.\nInformacija o procesu fiskalizacije u Brčko distriktu BiH, koja je takođe bila na dnevnom redu, biće predmet razmatranja na tematskoj sjednici Skupštine. Na jučerašnjoj sjednici nisu se pojavili predstavnici Direkcije za finansije i Poreske uprave, te se njihovo prisustvo očekuje na tematskoj sjednici, na kojoj će se raspravljati i o odnosu ovih institucija prema zaključku Skupštine, saopšteno je iz ove zakonodavne institucije.\n„Imamo mnogo problema oko poštovanja skupštinskog zaključka koji je na neki način prolongirao proces fiskalizacije i mislim da se Direkcija nekorektno odnosi prema obavezama koje je utvrdila Skupština“, rekao je predsjednik Skupštine Esed Kadrić, pojašnjavajući razloge zbog kojih se Skupština odlučila za tematsku sjednicu.\nSkupština je konačno donijela i Odluku o neradnim danima od aprila ove do januara naredne godine, kojom su utvrđeni neradni dani u vrijeme obilježavanja vjerskih praznika u Brčko distriktu BiH.\nDoneseno je i više odluka o utvrđivanju javnog interesa, a razmatrano je i usvojeno nekoliko izvještaja o radu institucija i poslovanju javnih preduzeća Brčko distrikta BiH za proteklu godinu.\nIako je sjednica okončana, ne može se reći da je bila uspješna i produktivna, a neslaganja među vladajućim strukturama sve više utiču na kompletan razvoj i napredak Distrikta.\nPrethodni postPrijem za zlatnu olimpijku Esmeraldu Mujkić\nSledeći postPrivremena obustava i zabrana saobraćaja u nedjelju u Goricama\nOsumnjičenom za seriju teških krađa i razbojništva produžen pritvor za još...\nPostupajući po prijedlogu Tužilaštva Brčko distrikta Osnovni sud u Brčkom produžio je pritvor ...


Republika Srpska - država u poludržavi | Kiosk | DW | 03.03.2008\nRepublika Srpska - država u poludržavi\nKomentatori njemačkih dnevnih listova, osim o izborima u Rusiji, danas donose i natpise o najavama o otcjepljenju Republike Srpske, te o pokušajima Srbije da ostvari podjelu na sjeveru Kosova.\nPremijer RS, Milorad Dodik: maglovite prijetnje u cilju slabljenja zajedničkih organa vlasti\nFrankfurter Allgemeine Zeitung danas objavljuje veliki članak pod naslovom "Država u poludržavi". Radi se o analizi političkih prilika u Republici Srpskoj. Novinar ovog lista piše kako je parlament RS nakon otcjepljenja Kosova najavio mogućnost referenduma o nezavisnosti, te to komentariše ovako:\n„Zašto Srbe u Republici Srpskoj niko ne pita da iznesu mišljenje na referendumu? Zato što između Kosova i Republike Srpske postoji bitna razlika. Na teritoriji današnje Republike Srpske nikada ne bi postojala većina koja je spremna da proglasi otcjepljenje, da tokom rata u BiH nije bilo masakra i masovnih protjerivanja Bošnjaka i Hrvata. Dominacija Srba na tom području je direktna posljedica etničkog čišćenja u ratu. OHR takođe smatra da Republika Srpska nema pravo na secesiju. Premijer Dodik nikada i nije jasno rekao kako želi otcjepljenje ili priključenje srednje velikoj Srbiji. On stalno upućuje maglovite prijetnje i insinuacije s ciljem slabljenja države čiji je Republika Srpska dio. Računica Banjaluke glasi: samo slaba BiH garantuje jaku Republiku Srpsku. Dodika u podrivanju državnih organa vlasti djelomično podržava i Rusija. Moskva iznosi tvrdnje da je teško oduzeti pravo na otcjepljenje Srbima u BiH, ako se to pravo da Albancima na Kosovu. Moskva ipak ne podržava direktno otcjepljenje Republike Srpske, jer dobro zna da bi time pala u kontradiktornost sama sebi: onaj ko tvrdi da je odvajanje Kosova ilegalan čin, ne može kao konsekvencu zahtijevati još jedan ilegalan čin u drugoj državi“- zaključuje novinar lista Frankfurter Allgemeine Zeitung.\nList Süddeutsche Zeitung se bavi politikom koju vodi vlada u Beogradu i piše:\n„Postaje jasno da Beograd u prvi mah pokušava postići da se Srbi povuku iz zajedničkih institucija na Kosovu. Oko 150 policajaca Srba u mjestu Gračanica je tako saopštilo da će ubuduće primati samo naredbe UN-ove misije, a ne iz sjedišta policije Kosova. UN-ova uprava je odbila ovakve zahtjeve. U sjedištu policije u Prištini je potvrđeno da su brojni srpski policajci suspendovani jer odbijaju službu. U Beogradu najavljuju formiranje vlastite policije na sjeveru Kosova. Šef misije EU na Kosovu, Piter Fejt (Pieter Feith), optužio je vladu Srbije da teži podjeli Kosova, te dodao da se to neće dozvoliti. Postavlja se i pitanje ko treba da plati međunarodne dugove Kosova od milijardu i 200 miliona dolara? Srbija samo ove godine mora da plati ratu od 92 miliona dolara. Tim novcem bi se mogla podržati srpska manjina na Kosovu, smatra ministar privrede Mlađan Dinkić. Premijer Vojislav Koštunica odbacuje njegov zahtjev da se obustavi isplata kosovskih dugova, uz obrazloženje da je Kosovo dio Srbije, te da Srbija mora nastaviti da plaća i te dugove“ - stoji u listu Süddeutsche Zeitung.


"Muzeji za 10" i Evropska noć muzeja naredne nedelje u Zrenjaninu\n“Muzeji za 10” i Evropska noć muzeja naredne nedelje u Zrenjaninu\nManifestacija „Muzeji za 10“ održaće se ove godine u periodu od 9. do 15. novembra. Evropska noć muzeja biće obeležena u subotu, 14. novembra.\nProgram Narodnog muzeja Zrenjanin će tokom manifestacije sadržati pet izložbi, zatim stalnu postavku, kao i projekciju filma „Ruža Šulman“. U salonu će biti postavljena aktuelna izložba „Smrt fašizmu“, kao i kamerna izložba „Tito plakat – štampana akcija“. U holu će biti dostupna izložba radova dečje radionice „Moj grad, lep kao slika“. U Malom salonu je postavljena izložba „Rekonstrukcija srednjovekovnog ratnika“, a na drugom spratu muzeja biće kamerna postavka „Upoznajte primate“.\nPROČITAJTE JOŠ: Iz štampe izašla knjiga “Todor Manojlović i pozorište”\nStalna postavka takođe je otvorena za posetioce. Film „Ruža Šulman“ biće prikazan u Noći muzeja, u subotu, 14. novembra, u 19 časova.\nPoziv publici da se uključi u aktivnosti\nKako bi se publika uključila u ove aktivnosti, organizatori manifestacije “Muzeji za 10” pokreću akciju „Predstavi svoj muzej”. Posetioci treba da u formi kratkog video klipa, od najviše tri minuta, predstave svoj omiljeni lokalni muzej. Klipove će i publika i organizatori postaviti na društvenim mrežama, a najkreativniji će biti nagrađeni. Posetioci prilikom postavljanja materijala treba da stave sledeće haštagove: #Muzejiza10, #ICOMSerbia, #muzejzr i #muzejzrenjanin.\nTokom trajanja manifestacije radno vreme Narodnog muzeja Zrenjanin biće uobičajeno. Izložbeni saloni će biti otvoreni 9 do 19.30 časova (sa pauzom od 13.30 do 14), a stalna postavka radiće od 8.30 do 19 časova. U sredu, 11. novembra, kada se obeležava Dan primirja, muzej neće raditi. U Noći muzeja, u subotu, 14. novembra, radno vreme je od 17 do 21 čas.\nEvropska noć muzeja, inače, uz sadržaje u Narodnom muzeju, obuhvatiće i programe Savremene galerije, Narodnog pozorišta, Kulturnog centra, kao i udruženja “Veliko srce” u Lazarevu.\nTagovi"Noć muzeja" Muzeji za 10 Narodni muzej Zrenjanin\nBronza za Đorđa Salapuru na turniru “Trofej Beograda”


Suzana Jovanović, pevačica i supruga Saše Popovića, nedavno se vratila iz Turske gde je danonoćno snimala nove spotove za pesme, a ceo projekat koštao ju je, kako pišu mediji, 100.000 evra.\nKako piše "Alo", pevačica je i za pesme i za spotove angažovala stare saradnike, a njen suprug Saša nije žalio novac.\n- Suzana je decenijama stavljala sebe i svoju karijeru po strani zarad porodice i želje da im se posveti. Muzika je trpela, ali joj to nije smetalo. Kada je posle gotovo dve decenije odlučila da izda album, Sale joj je rekao da ne razmišlja o novcu i da snima po svojim zamislima jer joj je budžet neograničen. Sigurno ni sam nije slutio da će ga sve koštati kao prosečan stan u centru grada - tvrdi izvor pomenutog lista, i ističe da je najviše novca potrošeno na snimanje spotova u inostranstvu.\n- Suzana je svoj prvi spot, kojim namerava da se u velikom stilu vrati na muzičku scenu, snimila u jednom turskom srednjovekovnom dvorcu. Iznajmljivanje tog objekta koštalo ju je 2.000 evra na dan - kaže izvor.\nVIDEO: Saša Popović na snimanju Zvezda Granda


Veæ predstavljenim i30 N i Velosteru N bi trebalo da se pridruži i krosover Kona N. To je najavio direktor Hyundai N odelenja Albert Birman, koji je otkrio da èelnici kompanije razmatraju uvoðenje ovog modela.\nBirman je dao instrukcije inženjerima da naprave test model ovog kompaktnog krosovera sa drugaèijim vešanjem, upravljanjem, koènicama i drugim komponentama, te 2,0-litarskim èetvorocilindarskim motorom iz i30 N pod haubom, a oèekuje se da ima oko 250 KS uz šestostepeni manuelni menjaè.\n"Naredio sam da ga naprave, videæemo da li æe biti odobrena proizvodnja. Imaæe pogon iz i30 N, ali naravno da æe Kona imati drugaèije specifikacije iako oba vozila imaju pogon na prednjoj osovini", rekao je Birman.\nUkoliko dobije "zeleno svetlo", Kona N bi mogla da se pojavi na tržištu pre kraja tekuæe decenije.\nOsim pomenutih tehnièkih specifikacija, imaæe i agresivniji stil od standardne verzije, veæe prednje i zadnje branike, "opasniju" prednju masku, krovni spoiler i sliène dizajnerske detalje.\nSpekuliše se da bi Hyundai mogao da dozvoli N odelenju i razvoj nove generacije modela i20, ali pre toga æe se pojaviti i30 N Line.


Nisu svi jednako pogođeni pandemijom – Portal Danilovgrad\nNisu svi jednako…\nIako je COVID-19 značajno promijenio život, nisu svi podjednako pogođeni, ocijenio je šef predstavništva UNICEF-a u Crnoj Gori Huan Santander.\nOn je kazao da se UNICEF udružio s partnerima kako bi podržao porodice i djecu koja su u najvećoj opasnosti od zlostavljanja, zanemarivanja ili propuštanja obrazovnih i drugih važnih servisa podrške tokom ove krize.\nIz UNICEF-a su kazali da je inicijativa „Zaštita najugroženije djece i porodica pogođenih COVID-om-19“ nastalae iz potrebe da se odgovori na razarajući uticaj pandemije koronavirusa na najugroženiju djecu i porodice u Crnoj Gori.\nInicijativu je pokrenuo UNICEF, a sprovodi je u saradnji s Ambasadom Kraljevine Norveške u Beogradu, Grupom 484, Vladom Crne Gore, Crvenim krstom Crne Gore i drugim organizacijama civilnog društva, uključujući i udruženja roditelja.\nIz UNICEF-a su naveli da osim distribucije osnovnih higijenskih i zdravstvenih paketa za ugrožene porodice i dnevne centre za djecu sa smetnjama u razvoju, inicijativa podrazumijeva i podjelu računarske opreme kojom će biti podržano učenje na daljinu tokom zatvaranja škola.\nNavodi se da je inicijativa predviđa podršku djeci i porodicama, kao i obezbjeđivanje stručne podrške u izradi novih smjernica za zaštitu djece tokom pandemije koronavirusa.\n„Kako bi se ugroženoj djeci obezbijedila odgovarajuća higijena i zdravstvena zaštita, UNICEF i Crveni krst isporučiće dvije hiljade higijenskih paketa, 1,5 hiljada pelena, kao i informativni materijal za romske i egipćanske porodice, dnevne centre za djecu sa smetnjama u razvoju i udruženja roditelja djece sa smetnjama u razvoju“, kazali su iz UNICEF-a.\nOni su objasnili da će u cilju podrške učenju na daljinu, UNICEF, u saradnji s Vladom Crne Gore i organizacijama civilnog društva, podijeliti 750 tableta djeci sa smetnjama u razvoju, djeci u hraniteljskim porodicama, kao i onoj koja žive u jednoroditeljskim domaćinstvima, ustanovama socijalnog staranja i najmlađim iz romske i egipćanske populacije.\nNavodi se da su UNICEF-a i nevladina organizacija „Juventas“, ustanovi za djecu bez roditeljskog staranja „Mladost“ u Bijeloj isporučili pet laptopova, banera i projektora.\n„Time je 60 djece školskog uzrasta dobilo svakodnevnu podršku u učenju na daljinu i psiho-socijalnu podršku za suočavanje sa stresom i drugim izazovima povezanim s pandemijom COVID-19.\nKao dio iste inicijative, 90 djece i samohranih roditelja će uz podršku NVO „Roditelji“ dobiti besplatnu psihološku i pravnu pomoć“, rekli su iz UNICEF-a.\nPrema njihovim riječima, u okviru Inicijative, izrađene su Smjernice za zaštitu djece od nasilja i eksploatacije, koje uključuju i specifične okolnosti izazvane pandemijom koronavirusa.\nIz UNICEF-a navode da je internet platforma dnevnih centara namijenjena djeci sa smetnjama u razvoju i njihovim porodicama (http://servisipodrskezasve.net/platforma/ ) u procesu je nadogradnje i da će biti završena do 20. januara naredne godine.\nPrema procjenama UNICEF-a, time će najmanje hiljadu djece i omladine sa smetnjama u razvoju i njihovih njegovatelja dobiti interaktivnu podršku na daljinu, pri čemu će posebna pažnja biti posvećena izazovima koje je nametnula pandemija COVID-a-19.


Kada kupite automobil marke Alfa Romeo, odmah možete koristiti uslugu osmišljenu da se obezbedi sigurnije putovanje i izbegnu nepredviđeni troškovi.\nKupovna cena Vašeg novog automobila marke Alfa Romeo obuhvata garanciju od 24 meseca koja počinje od dana primopredaje i nema ograničenje kilometraže i odgovara Saobraznosti proizvoda, kao što propisuje Zakon o zaštiti potrošača.\nOperacije pod garancijom se izvode u našim predstavništvima i obuhvataju:\nFreeToGo++: je mobilni program posebno za kupce brenda Mopar® koji Vam omogućava da putujete spokojno koristeći uslugu pomoći na putu koja je dostupna 24 sata dnevno, 365 dana u godini!\nFreeToGo obezbeđuje vlasnicima vozila Alfa Romeo niz sveobuhvatnih, praktičnih programa pomoći na putu, koji važe širom Evrope*.\n(*) Konsultujte Uputstvo o garanciji vozila za metode pružanja usluga, uslove, ograničenja i izuzetke.\nUsklađenost sa Planom redovnog servisiranja obezbeđuje optimizaciju performansi i potrošnje goriva Vašeg vozila i, tokom njegovog života, osigurava poštovanje zakona i propisa o emisijama i zagađenju, održavajući ga u odgovarajućem stanju kako bi prošlo povremene inspekcije propisane zakonom.\nMožete ih potražiti u elektronskoj formi na eLum, zvaničnom sajtu Fiat Chrysler Automobiles koji sadrži uputstva o garanciji i uputstva za upotrebu za Vaše vozilo Alfa Romeo.


Počinje sa radom Ventu. rs platforma za grupno investiranje\nTanjug 4. novembra 2020. 13:37\nBEOGRAD – Građani i firme u Srbiji od danas preko platforme za „crowdinvesting“ (grupno finansiranje) Ventu.rs mogu da ulažu u domaća, lokalna preduzeća, kao i tehnološke startap kompanije sa potencijalom za rast.\nVentu.rs je prva „crowdinvesting“ platforma u našoj zemlji i predstavlja značajan pomak na tržištu finansijskih usluga i iskorak ka alternativnom finansiranju kakvo privrednici u razvijenim zemljama već uveliko koriste.\nPokretanjem ove platforme srpskim malim i srednjim preduzećima omogućava se novi izvor finansiranja i proširuju se njihove mogućnosti da dođu do sredstava za ulaganje u dalji razvoj biznisa.\n„U svetu je ovakav način finansiranja rasta kompanija u ekspanziji, jer mali biznisi često nisu interesantni bankama, pa na ovaj način mogu da dođu do sredstava, ali i da pruže priliku postojećim kupcima-investitorima da učestvuju u njihovom uspehu, kao i da kroz brojne marketinške aktivnosti dođu do novih kupaca i prošire svoje tržište“ kaže direktor Ventu.rs Luka Pejović.\nRazvoj „crowdinvesting“ platforme je pionirski poduhvat za Srbiju koja ima jedan od najnerazvijenih sektora alternativnih finansijskih usluga u regionu, rekla je direktorka USAID-ovog Projekta saradnje za ekonomski razvoj, koji podržava razvoj platforme Dragana Stanojević.\nU izazovnim okolnostima i krizi zbog pandemije koronavirusa, ova platforma još više dobija na značaju.\n„Ventu.rs omogućava da pomognemo našim lokalnim kompanijama da rastu uprkos krizi, koristeći digitalni alat prikladan zdravstvenim i bezbednosnim preporukama. Verujemo da će Ventu platforma biti snažan impuls razvoju preduzetništva i konkurentnosti u našoj zemlji“, dodala je Stanojević.\nDirektna Banka je prepoznala potencijal i inovativnost prve platforme ove vrste u našoj zemlji i zbog toga je putem tehničke saradnje podržala Ventu.rs platformu.\n„Banka prati trendove na polju digitalnih servisa i digitalnog načina poslovanja i pretvara ih u snagu korisničkog iskustva, kako u domenu poslovanja sa fizčkim tako i pravnim licima. Pored digitalizacije, naš fokus je i na direktnoj komunikaciji i razumevanju potreba korisnika, sa ciljem da im se obezbedi dodatni komfor i autonomija, a svakodnevno bankarsko poslovanje učini bržim i lakšim“, izjavio je član Izvršnog odbora Direktne Banke Dimitar Komlenović.\nZainteresovane kompanije mogu da se prijave na sajtu Ventu.rs, nakon čega prolaze detaljnu analizu koju sprovode finansijski stručnjaci revizorske kuće BDO Srbija, pravni tim kancelarije „Karanović & Partners“ i marketinški tim Ventu.rs.\nSamo one kompanije koje ispune sve kriterijume mogu naći mesto na platformi. Na ovaj način Ventu.rs se maksimalno trudi da rizik investicije svede na minimum.\nSa svim investitorima digitalnim putem se potpisuju ugovori o pozajmici u formi subordiniranog zajma, na period od tri ili više godina i uz minimalnu fiksnu kamatnu stopu od šest odsto godišnje.\nTakođe, investitori mogu dobiti i bonus kamatu čiji iznos zavisi od poslovnog uspeha kompanije.\n„Cilj kampanje je da se prikupe sredstva za rast proizvodnje i izlazak na tržište EU gde već postoji interesovanje za naše proizvode. Uz ovakvu podršku do tog cilja možemo doći brže i lakše“, kaže osnivač te kompanije Veljko Milićević.


Radnica Vlade RS zbog akcije "Pečat" udaljena sa posla @ InfoBijeljina\nRadnica Vlade RS zbog akcije "Pečat" udaljena sa posla\nVesna Iličić, radnica u Ministarstvu pravde Republike Srpske, udaljena je sa radnog mjesta nakon što je juče uhapšena u okviru akcije "Pečat" koju su sprovodili pripadnici SIPA.\n"Ministar pravde u Vladi Republike Srpske donio je rješenje o udaljenju Vesne Iličić iz Ministarstva pravde, a udaljenje će trajati dok za to budu postojali razlozi", potvrđeno je "Nezavisnim" u Ministarstvu pravde RS.\n"Od strane Kantonalnog tužilaštva Unsko-sanskog kantona smo, jutros, obaviješteni da je radnica Ministarstva pravde Republike Srpske juče uhapšena i da je ista nakon ispitivanja puštena na slobodu", navode iz Ministarstva pravde RS.\n"Imenovana nije uhapšena u svojstvu službene osobe, odnosno, kao zaposlena radnica Ministarstva pravde u Vladi Republike Srpske", kažu u ministarstvu.\nPodsjetimo, policijski službenici Državne agencije za istrage i zaštitu (SIPA) u saradnji sa policijskim službenicima MUP-a RS, MUP-a Unsko-sanskog kantona i Policije Brčko distrikta, juče su sproveli akciju kodnog naziva "Pečat" u okviru koje je uhapšeno devet lica.\nPripadnici Policijske stanice Milići podnijeli su Okružnom javnom tužilaštvu Ist ...\nKuzmić uspješno operisan u Urgentnom centru u Beogradu\nU Pelagićevu rasvijetljene teške krađe


Viši sud u Beogradu Archives - KRIK\nSudija Višeg suda Zoran Božović poslednjih godina napreduje i dobija značajne predmete – poput „Potočara“ i suđenja policajki bliskoj kavačkom klanu – uprkos mračnoj epizodi iz svoje prošlosti: čak 13 predmeta u kojima je sudio nestalo je iz tadašnjeg Drugog opštinskog suda, otkriva KRIK. Protiv Božovića se zbog ovoga vodila […]\nViši sud: Neistiniti navodi advokata u slučaju Potočari\nPredsednik suda Aleksandar Stepanović i sudska uprava nisu znali da će sudija u slučaju Potočari odbaciti sve predloge dokaza koje su podneli advokati optuženih, saopštio je danas Viši sud u Beogradu. Na jučerašnjem suđenju u ovom postupku advokati su zatražili izuzeće sudije i predsednika suda pošto su od novinara saznali […]\nMajić: Zašto se Stepanović baš sada budi?\nSudija Miodrag Majić kaže za KRIK da ne želi da komentariše intervju koji je dao predsednik Višeg suda u Beogradu Aleksandar Stepanović, a u kome je govorio o pritiscima na pravosuđe, kritikovao rad tužilaštava i napredovanje pojedinih sudija. Majić je ukazao da je pravo pitanje zbog čega je Stepanović odlučio […]\nTodorić: Izjava predsednika Višeg suda morala bi da izazove zemljotres\nAdvokat Vladimir Todorić kaže da bi izjava predsednika Višeg suda u Beogradu Aleksandra Stepanovića da u ovom sudu nema nijednog suđenja za visoku korupciju i za to optužio tužilaštvo, morala da izazove zemljotres u državi jer je došla od čoveka koji vodi najznačajniji sud u Srbiji. Stepanović je ovo rekao […]


Slovačka preti Zapadu embargom zbog razlike u kvalitetu proizvoda - Bizlife.rs\n19:17 Bratislava, 18/07/2017\nPremijer Slovačke Robert Fico dao je rok do jeseni Evropskoj komisiji i njenom šefu Žan-Klodu Junkeru da počnu da rešavaju problem različitog sastava istih namirnica i proizvoda za tržišta “stare” i “nove Evrope”, i zapretio da bi Slovačka mogla da uvede jednostrani embargo i protera zapadne namirnice iz slovačkih restorana.\n“Zemlje Višegradske grupe su već ranije upozoravale na taj problem, ali mere EK su nedovoljne. Komisija ima dovoljno informacija da, ako hoće, pripremi zakone kojima bi naredila da ko želi da prodaje proizvod u istom pakovanju, mora da ima isti kvalitet”, kazao je Fico novinarima u Bratislavi.\nFico je pokazao da su prerađene zamrznute ribe za prženje (“fish fingers”) istog naziva i internacionalnog proizvođača u istom pakovanju za austrijsko tržište imale 300 grama, a za slovačko 280 grama, da je austrijski kupac dobio 65 odsto mesa, a slovački svega 58 odsto, i sve ipak za istu cenu od 2,99 evra.\nNadnacionalne kompanije se brane se da je za gori kvalitet njihovih proizvoda u postkomunističkim članicama EU kriv navodno lokalni ukus potrošača, a kod praška za pranje, Čehe je zasmejalo objašnjenje da Česi na odeći “prave drugačije fleke” nego Nemci.\nevropa slovačka proizvod kvalitet FICO visegradska grupa\nPingback: Nemačka kompanija dodaje puter i za istok Evrope - Bizlife.rs


PPS i NDB se oštro protive privatizaciji instituta „Jaroslav Černi“ - Ozonpress :: internet portal\nTag: institut, NDB, Solidarnosr\nPolitička platforma Solidarnost i pokret Ne davimo Beograd održali su konferenciju za štampu povodom privatizacije instituta „Jaroslav Černi“, koju smatraju još jednom u nizu problematičnih odluka vlasti kojima se ugrožava javni interes.\nLakić je izjavila da vlast privatizacijom instituta pokazuje i da ne brine o budućnosti zaposlenih jer bi se u suprotnom odazvala na ponudu radnika da oni otkupe akcije, a ne bi se odlučila za model privatizacije koji ih stavlja u rizik od gubitka posla. Ona je skrenula pažnju na to da modele radničkog akcionarstva možemo naći širom Evrope i sveta i da se oni pokazuju kao efikasni.\n– Znamo da se ova vlast kiti projektima, odlukama i politikama u oblasti zaštitite životne sredine, ali ovo je još jedan dokaz da ona ipak ne vidi dalje od svog kratkoročnog interesa. Zbog toga sa osnovom sumnjamo da je ovaj projekat privatizacije jednostavno jedna vrsta dimne zavese da se pažnja javnosti skrene sa sličnih projekata koji su mutni u najmanju ruku – kao što je Rio Tinto, kao što je izgradnja mini-hidroelektrana i luksuznog naselja na Makišu – izjavila je Lakić.\n– Iskoristila bih opriliku da pozovem sve građane i građanke da nas podrže u borbi da smenimo ovu korumpiranu vlast i da joj svojom brojnošću i odlučnošću poručimo ko su zaista patriote u ovoj zemlji – da li oni koji rasprodaju njene resurse i koji ih koriste za lično bogaćenje, ili svi mi koji želimo da ova zemlja sa svim njenim bogatstvima pripada onima koji u njoj žive – zaključila je Lakić.\n– Pokret Ne davimo Beograd, politička platforma Solidarnost, Zajedno za Srbiju, Otvorena građanska platforma Akcija, Izbor za našu opštinu i brojne druge organizacije i pokreti koje će izaći na sledeće izbore i ponuditi jednu drugačiju viziju Srbije u kojoj svoja prirodna i javna dobra čuvamo i u kojoj se bavimo budućnošću za sve naše ljude.\n– Posebno nas plaši vest da je u privatizaciju uključena velika kompanija Milenijum tim koja nas je, da podsetimo, tužila za po sto hiljada evra štete koje smo joj navodno naneli zbog ukazivanja na razne problematične projekte koje ova kompanija ima i tužila brojne medije koji su o tim projektima izveštavali – rekao je Veselinović. Komentarišući dalje tu vest, on je izjavio da misli da je u pitanju jedna vrsta pritiska i nameštanja posla Milenijum timu da ova privatizacija prođe što lagodnije. Po Veselinovićevom mišljenju, samo otvaranje ponuda organizovano je radi stvaranja privida demokratskih procedura.


Preko 310 miliona dinara uloženo u kanalizacionu mrežu i vrtić - Sremske Novine\n29. 11. 2021., 03:15\nPreko 310 miliona dinara uloženo u kanalizacionu mrežu i vrtić\nPotpredsednik Pokrajinske vlade Đorđe Milićević i pokrajinski sekretar za poljoprivredu, vodoprivredu i šumarstvo dr Vuk Radojević obišli su danas Donji Tovarnik i Šimanovce, u opštini Pećinci, gde je Pokrajina u dva kapitalna projekta uložila preko 310 miliona dinara.\nU Šimanovcima su u toku radovi na izgradnji objekta Predškolske ustanove „Vlada Obradović Kameni“, investicija vredna preko 220 miliona dinara. Sredstva za izgradnju objekta u potpunosti su obezbeđena iz pokrajinskog budzeta preko Uprave za kapitalna ulaganja.\n„Izgradnja novog objekta predškolske ustanove u Šimanovcima napreduje zadovoljavajućom dinamikom“, kazao je Milićević i dodao da će novi vrtić, u ovom delu opštine Pećinci, obezbediti najbolje uslove za boravak dece, a više neće biti ni lista čekanja.\nRenoviranje fiskulturne sale u P...\nSredstva za ekonomsko osnaživanj...


Foto: Ilustracija | Dan Arhiva RS: Izložba iz ličnog fonda jednog od najkontroverznijih političara eks-ju\nSrna 19.04.2019 16:53\nĐakovićeva, koja je u Banjaluci prisustvovala svečanom prijemu povodom 66 godina rada i Dana Arhiva Republike Srpske, izjavila je novinarima da je ovaj jubilej značajan i čestitala svim zaposlenim njihov dan.\nOna je izrazila zadovoljstvo što je gost obilježavanja Dana Arhiva i Istorijski arhiv iz Užica, ističući da je ova saradnja dugogodišnja i u duhu nedavno potpisane povelje između Ministarstva prosvjete i kulture Republike Srpske i Ministarstva kulture i informisanja Srbije, a koja definiše jedinstven srpski kulturni prostor.\n"Činjenica je da je srpski kulturni prostor jedinstven i da ono što je rijeka Drina godinama razdvajala, to su duhovnost i snaga srpskog naroda i srpskog ponosa uvijek spajali", naglasila je Đakovićeva.\nDirektor Arhiva Republike Srpske Bojan Stojnić rekao je novinarima da je organizovano nekoliko manifestacija povodom 66 godina postojanja i rada te ustanove, te da je tim povodom priređena i izložba arhivskih dokumenata "Mleko i krv" iz ličnog fonda Slobodana Penezića Krcuna koja je plod višedecenijske saradnje Arhiva Republike Srpske i Istorijskog arhiva u Užicu.\nStojnić je rekao da Arhiv Srpske ima dobru saradnju i sa Novim Sadom, Nišom, Zaječarom i drugim gradovima.\nOn je rekao da Arhiv Republike Srpske ima 17 protokola o saradnji sa nacionalnim i regionalnim arhivima iz Evrope, naglasivši da je ova ustanova dobar ambasador Republike Srpske i da će to i ostati.\nOn je za ponedjeljak, 22. april, najavio promociju monografije autora Verice Stošić i Nebojše Radmanovića "Banjaluka, centar Vrbaske banovine", te otvaranje istoimene izložbe arhivskih dokumenata.\nStojnić je rekao da je Arhiv Republike Srpske kao svaki arhiv u svijetu u službi građana i lična karta jednog naroda i jedne države.\n"U arhivima se čuva apsolutno sve za jedan narod i državu i oni su rodni list i dosije naroda, države", naglasio je Stojnić.\nOn je rekao da arhivima treba posvetiti veću pažnju, ističući da se Arhiv Republike Srpske trudi da napreduje svake godine, te da posjeduje opremu za digitalizaciju i mikrofilm i pokretno-klizne police za čuvanje arhivskih fondova i zbirki.\n"Svake godine se ponešto uradi, treba raditi, treba biti uporan i istrajan i treba voljeti svoj posao", rekao je Stojnić.\nDirektor Istorijskog arhiva u Užicu Željko Marković rekao je da su ovaj arhiv i Arhiv Republike Srpske prije više od decenije potpisali protokol o saradnji i da kao rezultat tog protokola imaju zajednička izdanja i rade na zajedničkim izložbama.\nOn je rekao da je prošle godine u Banjaluci u Narodnom pozorištu Republike Srpske bila postavljena izložba "Mostovi na krivoj Drini", a da je ove godine to izložba arhivskih dokumenata iz ličnog fonda Slobodana Penezića Krcuna.\nMarković je rekao da se svake godine na Sretenje na Dan državnosti Srbije u Užicu priređuje izložba Arhiva Republike Srpske, što je, kako je rekao, njemu lično zadovoljstvo.\nGrađani RS podržali inicijativu za promjenu Zakona o igrama na sreću


Kako let avionom utiče na naš organizam - Nedeljnik\nLjudi misle da imaju prehladu ili grip kad putuju, zbog promena u klimi, ali to može da bude zato što im se tokom leta menja imunološki sistem\nOni koji često lete, znaju da čak i obične komedije teraju suze na oči dok na zemlji ne bi izazivale takvu reakciju, piše BBC.\nPrema novoj anketi aerodroma Getvik u Londonu, 15 odsto muškaraca i šest odsto žena verovatno će plakati dok gleda filmove u avionu, što verovatno ne bi da ih gledaju kod kuće.\nJedna od najvećih avio kompanija čak izdaje "upozorenja za emotivno zdravlje" pre leta jer bi sadržaj mogao da uznemiri putnike. Postoji mnogo teorija o tome zašto su putnici skloniji plakanju: zato što ostavljaju voljene, zbog uzbuđenja od putovanja, nostalgije. Međutim, jedno istraživanje sugeriše da naše telo i čula u avionu drugačije reaguje, a da su promene raspoloženja česte.\n"U prošlosti nije bilo puno istraživanja u vezi s tom temo u prošlosti zato što to za zdrave ljude nije bio problem", kaže Johan Hinkelben, predsednik Nemačkog društva za vazduhoplovnu medicinu i pomoćnih medicinskog direktora za urgentnu medicinu na Univerzitetu Keln, prenosi BBC.\n"Ali kako je putovanje avionom postalo jeftinije i dostupnije, stariji i manje sposobni ljudi takođe biraju ovaj način putovanja i zato postoji veće interesovanje za ovu oblast", kaže on. Hinkelben je jedan od istraživača koji ispituje kako doživaljaji na letovima mogu da utiču na ljudsko telo i um. Nema sumnje da su kabine aviona posebna mesta za ljude jer je okruženje čudno i slično onom na planini zbog vazdušnog pritiska. Vlažnost je niža nego u nekim od najvećih pustinja na svetu, dok se vazduh ohladi i do deset stepeni, kako bi se odvojio višak toplote koju generišu sva tela i uređaji u avionu. Smanjen pritisak vazduha na letovima može da smanji količinu kiseonika u krvi putnika između šest i 25 odsto što je pad koji će u bolnici da podstakne lekare da uključe dodatni kiseonik. Za zdrave putnike ovo ne bi trebalo da predstavlja problem dok to nije slučaj kod starijih i osoba koje imaju teškoće sa disanjem.\nNeke studije pokazuju da čak i blagi nivo nedostatka kiseonika može da promeni našu sposobnost da jasno razmišljamo. Kod nivoa kiseonika ekvivalentnog nadmorskoj visini iznad tri i po kilometra, zdravi ljudi mogu da pokažu promene u sećanju, sposobnosti da izvode kalkulacije i donose odluke. Zato propisi insistiraju na tome da piloti moraju da nose dodatni kiseonik. Čudno je da pritisak vazduha na nadmorskim visinama iznad dva kilometra povećava reakciono vreme što je loša vest za one koji vole da igraju igrice tokom leta. Istraživanja pokazuju i da mogu biti smanjene kognitivne performanse i rezonovanje na visinama iznad 2,4 kilometra.\n"Zdrava osoba, bilo da je putnik ili pilot, ne bi trebalo da ima probleme na ovoj visini. Kad imate nepodobne ljude ili nekoga s gripom ili već postojećim problemima, usled nedostatka kiseonika kognitivni deficiti postaju primetni", kaže Hinkelben i dodaje da mali nedostatak kiseonika koji doživljavamo tokom leta ima simptome koje možemo da prepoznamo, a najčešće je to umor. Istraživanja u hiperbaričnim komorama u kojima su učestvovali neaklimatizovani vojnici koji su dolazili u planinske krajeve, pokazali su da kratkoročna izloženost visinama od najmanje tri kilometra može da poveća zamor.\n"Kad god sedim u avionu posle poletanja postajem umoran i spava mi se. Nije to nedostatak kiseonika zbog kojeg bih izgubio svest, ali doprinosi", objašnjava Hinkelben. Ako uspete da držite otvorene oči dovoljno dugo možda ćete doživeti još jedan od efekata nižeg vazdušnog pritiska. Ljudski vid noću može da se pogorša za pet do deset odsto na visinama od samo jedan i po kilometar. To je zato što su fotoreceptorske ćelije u mrežnjači koje treba da vide u mraku žele što više kiseonika i bore se da dobiju sve što im je potrebno što na visokoj nadmorskoj visini može da ih učini manje efikasnim. Letenje takođe može da bude opasno i za druga naša čula. Kombinacija niskog vazdušnog pritiska i vlažnosti može da smanji osetljivost našeg ukusa na slano i slatko do trideset odsto.\nSuv vazduh takođe može da utiče na osećaj mirisa ostavljajući blag ukus hrane. Zbog toga mnoge kompanije dodaju dodatne začine hrani koju služe tokom leta kako bi bila ukusnija. Niski nivou vazdušnog pritiska i vlažnosti takođe mogu da pojačaju efekte alkohola i mamurluka sledećeg dana. Za one koji su nervozni ima još loših vesti. Brojne studije pokazale su da vreme provedeno na visokoj nadmorskoj visini može da poveća negativna osećanja poput napetosti, da učini ljude manje prijateljskim, da smanji nivo energije i utiče na njihovu sposobnost da se suoče sa stresom, piše BBC.\nPostoje i istraživanja koja pokazuju da se ljudi osećaju srećnije na visokim nadmorskim visinama. Stiven Groning, profesor kinematografije i medija na Univerzitetu u Vašingtonu smatra da ova sreća može da se manifestuje suzama. "Dosada tokom leta i gledanje filmova može da dovede do plakanja od sreće, a ne od tuge", kaže on. Hinkelben ima zanimljivu teoriju u vezi s tim.\n"Ljudi su mislili da imaju prehladu ili grip kad putuju zbog promena u klimi, ali to može da bude zato što im se tokom leta menja imunološki sistem. To je nešto što treba da istražimo detaljnije", kaže on. Zaključuje se da letovi mogu da izmene naš imunološki sistem i to bi moglo da nas učini još podložnijim infekcijama kao i promeni raspoloženja.


Prva "trofej lopta" u četvrtak! ZVEZDA UBEDLJIVA u finalu plej-ofa, crveno-bele na korak do titule\n"TAJ PORAZ NAM JE DODATNI MOTIV!" Košarkaši Crvene zvezde dočekuju VELIKOG DUŽNIKA po više osnova!\nKošarkaši Crvene zvezde nakon velike pobede nad Bajernom u Evroligi, vraćaju se obavezama u regionalnom prvenstvu.\n"KOPAMO ZEMLJU, SADIMO I ČEKAMO SUNCE" Sašo Filipovski pred duel Partizan - Split koji crno-beli ne smeju da izgube: "Gubitak samopouzdanja, ali... Treba ostati ambiciozan"\nPartizan za dva dana igra prvu utakmicu u 2021. godini – gostuje ekipi Splita sa namerom da posle tri poraza iz poslednje četiri abaligaške utakmice slavi protiv ekipe koja je tik iza njega.\nKošarkaši FMP Železnika ubedljivo su savladali Dinamik u četvrtfinalu Kupa Radivoja Koraća u hali "Čair" u Nišu rezultatom 98:73 (23:21, 25:17, 26:14, 24:21).\n"JOKIĆ JE POSEBAN MOMAK" Novica Veličković otkrio čije mečeve NE PROPUŠTA i šta obavezno radi kad se probudi /VIDEO/\nKapiten košarkaša Partizana Novica Veličković u emisiji "Narod protiv" govorio je o rivalitetu sa Crvenom zvezdom, vremenu provedenom u Realu, "grobarima", ali i o Nikoli Jokiću, superstaru Denvera.\nNOVI ZVEZDIN TRENER Ko je Milenko Topić, miljenik navijača i čovek koji je pobedio Olimpijakos u Beogradu\nNovi trener košarkaša Crvene zvezde Milenko Topić, zamenio je Dušana Alimpijevića na klupi ekipe sa Malog Kalemegdana, za sada kao privremeno rešenje.\nPROGNOZE LEKARA O POVREĐENIM IGRAČIMA PARTIZANA Marinković, Si, Aranitović...\nNakon poraza košarkaša Partizana od Crvene Zvezde u prvom meču polufinala plej-ofa Košarkaške lige Srbije, rezultatom 87:62 i povrede beka gostojućeg tima Vanje Marinkovića, oglasio se i doktor Moma Jakovljević osvrnuvši se na zdravstveni bilten "crno-belih".\nKK Crvena zvezda se okitila se u ponedeljak četvrtom titulom regionalnog prvaka, i na rezultatski impresivan način došao do pehara koji je označen kao osnovni i glavni cilj za ovu sezonu. Dan kasnije - usledilo je saopštenje.\nBožidar Maljković, predsednik Olimpijskog komiteta Srbije, govorio je o promenama Evrolige i njihovom uticaju na srpske klubove, kao i o broju stranaca u srpskim timovima i šansama ABA lige da se izbori za pozitivan status u Evroligi.\nAKCIONI FILMOVI I VOJSKA Ovako je Zvezdin specijalac zavoleo streljanu /Blic TV/\nLjubimac navijača Crvene zvezde Branko Lazić, uvek borben i spreman na sve na parketu, van terena je navjiše sa porodicom ali ima i skrivenu strast.\n"JOŠ NAJMANJE 48 SATI U KOMI" Nove informacije o zdravstvenom stanju Ognjena Kuzmića\nKošarkaš Crvene Zvezde i reprezentativac Srbije Ognjen Kuzmić, koji je jutros teško povređen u udesu na putu Banjaluka - Prijedor, i dalje je u teškom stanju.\nOvaj Srbin je izludeo Hrvate trojkama koje je slavio sa tri prsta, a sada je u tome "baš preterao" /VIDEO/\nVeć godinama hrvatska košarka ima problem kada se njene nacionalne selekcije ili klubovi nađu naspram jednog Srbina. U pitanju je Mirko Đerić, koji već pet sezona uživa u postizanju dalekometnih koševa na takvim mečevima, a sada je baš "preterao".\nUvalin: Igrači imaju problem da se nose sa pritiskom\nTrener Crvene zvezde Mihailo Uvalin izjavio je posle debakla protiv Hemofarma da njegovi puleni očigledno imaju problem da se izbore sa pritiskom sa kojim se suočavaju zbog borbe za opstanak.


Vlast će pokušati da zataška Belivukovu ulogu u bakljadama - Društvo - Dnevni list Danas\nPočetna » Društvo » Vlast će pokušati da zataška Belivukovu ulogu u bakljadama\nTragom tvrdnje da je u paljenju pirotehničkih sredstava u Pančevu učestvovao saradnik uhapšenog vođe navijačke grupe "Principi"\nSva dostupna tehnologija, svedoci i brojni snimci na društvenim mrežama nisu bili dovoljni tužilaštvu i policiji da otkriju ko je sve u aprilu prošle godine, tokom vanrednog stanja, na višespratnicama širom Srbije palio baklje i sa razglasa puštao uvredljive poruke o predsedniku Stranke slobode i pravde Draganu Đilasu.\n6Piše: V. Jeremić 11. februara 2021. 13.00 Izmenjeno: 13.01\nNakon višemesečnog ćutanja nadležnih, prvo konkretno ime učesnika u paljenju baklji, koje su usledile kao odgovor na građansku akciju nazvanu „Bukom protiv diktature“, dala je potpredsednica SSP-a Marinika Tepić.\n– Ovo je čovek koji se zove Vladimir Grek. On je među uhapšenima zajedno sa Veljkom Belivukom. U pitanju je čovek koji je snimljen 28. aprila 2020. godine kako ispred sedišta SNS u Pančevu dobija direktivu da otpočne sramne bakljade protiv opozicije i Dragana Đilasa, rekla je Tepić pre dva dana u Pančevu, pokazujući fotografiju na kojoj je, prema njenim tvrdnjama, saradnik uhapšenog Belivuka.\nSagovornici Danasa ističu da niko pouzdano ne može da kaže da li su članovi klana Veljka Belivuka i njegove navijačke frakcije učestvovali u akciji koja je, u najmanju ruku, imala simpatije vladajuće stranke.\nMeđutim, niko od njih ne bi bio iznenađen ukoliko bi se ispostavilo da jesu, napominjući da postoji više indicija koje ukazuju da je postojala izvesna trgovina između navijačkih grupa i predstavnika vlasti.\nTu trgovinu, napominju, vlast će nastojati da sakrije po svaku cenu sada kada je postalo javno da nisu samo u pitanju navijači, već ljudi koji se sumnjiče zbog ubistva i trgovine narkoticima.\nKrivičnu prijavu zbog organizovanja bakljada u maju prošle godine ispred Građanskog kluba Demokratske stranke podneli su profesori prava Vesna Rakić Vodinelić, Dragor Hiber i predsednik Udruženja za zaštitu ustavnosti i zakonitosti Savo Manojlović.\nPrijava je teretila poslanika Srpske napredne stranke Vladimira Đukanovića i više N.N. lica da su organizovanjem kriminalne grupe počinili krivično delo izazivanje opasnosti.\nU prijavi se navodi da je Vladimir Đukanović tokom skupštinske sednice pozvao pristalice svoje stranke da na terasama puste zaglušujuću muziku u znak podrške predsedniku Republike i u znak suprotstavljanja građanskoj akciji „Bukom protiv diktature“ kojom su građani širom nekoliko dana pre ovog poziva izražavali svoj protest zbog prekomernih i selektivnih mera uvedenih za vreme vanrednog stanja.\nIste večeri, širom Srbije sa krovova solitera paljene su baklje i puštane uvredljive parole o Draganu Đilasu.\nKako za Danas ističe Savo Manojlović, osim što su iz medija saznali da se Tužilaštvo za organizovani kriminal, kojem su prijavu podneli, oglasilo nenadležno, nikakve druge informacije nisu dobili.\nKako navodi, prijavom se suštinski niko nije bavio, dodajući da apsolutno ne bi bio iznenađen ukoliko bi se ispostavilo da su u akciju bili uključeni i ljudi iz navijačke grupe koju je vodio Veljko Belivuk.\n– I tada je bilo očigledno da su u akciju bili uključeni i kriminalni delovi navijačkih grupa. Iako lično nisam prisustvovao paljenju baklju, sve dostupne informacije ukazuju da su i oni odigrali svoju ulogu, navodi Manojlović.\nUpitan da li bi hapšenje grupe Veljka Belivuka moglo da dovede do otkrivanja identiteta ljudi koji su palili baklje, Manojlović odgovara odrično.\n– Sada kada se ispostavilo da nije reč samo o temperamentnim mladićima, kako su do skora bili karakterisani od strane predstavnika vlasti, već o licima koja su optužena za najteža krivična dela, pokušaji da se zataška njihova uloga biće još jači. Podatak da su oni učestvovali u paljenju baklji bacio bi novo svetlo na odnose između predstavnika vlasti i kriminalnih grupa. Vlast će nastojati po svaku cenu da te odnose sakrije, ističe Manojlović.\nNa akciju „Bukom protiv diktature“, koja je bila povod za organizovanje bakljada, pozvala je inicijativa Ne da(vi)mo Beograd. Oni su u toku jučerašnjeg dana izdali saopštenje pozdravljajući akciju hapšenja kriminalne grupe Veljka Belivuka i pozivajući nadležne da rasvetle sve veze ove grupe sa pripadnicima vlasti, institucija i predstavnika najviših državnih organa.\nRadomir Lazović iz inicijative NDBGD, ističe da iako nema dokaze, nema ni sumnju da su članovi navijačke grupe Veljka Belivuka imali ulogu u akciji paljenja baklji.\n– Suviše je indicija koje ukazuju da je postojala direktna veza između vođe ovog klana i vrha vlasti počev od predsednika Srbije. Ne bi oni mogli da se nađu u poziciji u kojoj su se našli bez podrške vlasti. Nadam se da će tužilaštvo da ispita dubinu tih odnosa, iako nas iskustvo uči suprotno, navodi Lazović dodajući da ko jednom koristi maskirane huligane za rušenje Savamale sutra će da ih koristi i za druge usluge.\nZaštitnik građana je, podsetimo, u novembru prošle godine ustanovio da je policija u ovom slučaju neblagovremeno i neefikasno postupala po prijavama građana i da nije utvrdila identitet osoba koje su se okupljale na krovovima i palile baklje.\nVladimir Đukanović nije u toku jučerašnjeg dana bio dostupan za komentar zbog čega nismo mogli da saznamo da li je saslušan u tužilaštvu povodom prijave da je organizovao paljenje baklji, kao i da li je ulogu u tome igrala i kriminalna organizacija Veljka Belivuka.\nPolicajcima pritvor od 30 dana\nSudija za prethodni postupak Posebnog odeljenja za organizovani kriminal, nakon saslušanja policijskih službenika P.L i B.V doneo je rešenje kojim im je odredio pritvor u trajanju do 30 dana, saopštio je Viši sud u Beogradu. Kako se navodi, rešenje je doneto pošto je ustanovljeno da bi na slobodi ometali postupak uticanjem na svedoke. Podsetimo, uhapšeni policijski službenici se terete da su tokom pretresa jednog od stanova u sklopu istrage kriminalnog klana Veljka Belivuka svesno odlučili da ne prijave pronađeni pištolj, kao i da su oduzeli pronađeni novac. Predsednik Srbije Aleksandar Vučić je rekao da oni nisu znali da je BIA ozvučila stan koji su pretresali i da su snimljeni kako se dogovaraju da počine krivično delo.\nTepić: Vučić da da iskaz o vezama SNS i Belivuka\nMarinika Tepić, potpredsednica Stranke slobode i pravde na jučerašnjoj konferenciji za medije, nakon napada na nju u Pančevu dok je govorila upravo o vezama kriminalnog klana Veljka Belivuka sa državnim vrhom, pozvala je tužilaštvo da se konačno pozabavi svima koji su odgovorni u ovom klanu, kao i „svim saučesnicima, čuvarima i mecenama, ktitorima iz vrha države“, kako je navela.\n– Da li se reaguje samo kada je ugrožen Aleksandar Vučić? A kada nas iz opozicije proganjaju, maltretiraju, priređuju bakljade i skandalozne napade? Aleksandar Vučić treba da bude sastavni deo istrage i davalac iskaza o svim njegovim vezama i poslovima Srpske napredne stranke sa klanom Veljka Belivuka, naglasila je Marinika Tepić.\nOna je podsetila na veze Belivuka sa državom o kojima postoje dokazi, kao i to da je za neke od njih predsednik države ranije govorio da su „fini momci“.\n– Pa ne može Vulin ili bilo koji ministar vojni da ne bude odgovoran ako znamo da su Belivuk i njegovi ljudi vežbali gađanje na vojnom strelištu u Pančevu. Pa neće biti da se sada aboliraju ministri i najviši funkcioneri koji su ih prvo sakrivali, a sada pokušavaju da izgledaju kao ozbiljni napadači na mafiju. Vi ste ih štitili, vi ste ih napravili, poručila je Tepić vlasti. A. P\nPrelević: Sukob levog i desnog Andrejevog ortaka\nAdvokat Božo Prelević izjavio je da je jasno da je centralna figura u slučaju privođenja vođe navijača Veljka Belivuka i pripadnika njegove kriminalne grupe brat predsednika Srbije Andrej Vučić.\n„Problem nastaje kada se levi poznanik, koji sve rešava silom, posvađa sa desnim poznanikom Andreja, a koji sve rešava novcem. I tu imamo imamo problem koji postaje veliki za vlast i vlast kaže „ok, sad moramo ovo da rešimo“, rekao je Prelević za portal nova.rs.\nOn je ocenio da se sve to dešava pod budnim okom međunarodnih faktora, koji vide o čemu se radi i signaliziraju da se to mora rešiti. Mi ovde imamo sukob između levog i desnog ortaka Andreja Vučića, i onda vi ne možete da budete dobri i sa jednim i sa drugim, ako oni drže uperene zolje jedni u druge. E, onda se odlučite za nešto od ta dva, objasnio je Prelević. D. D.\nSSP: Vučić kriminalizuje Srbiju da bi sakrio vezu s Belivukom\nStranka slobode i pravde (SSP) juče je ocenila da predsednik Srbije Aleksandar Vučić kriminalizuje celu Srbiju izjavom da je mafijaški deo policije kontaktirao političare iz vlasti i opozicije. SSP je naveo da je Vučić to uradio da bi sakrio istinu o povezanosti ekipe Veljka Belivuka, poznatijeg kao Velja Nevolja, sa njegovim režimom. „Većina ljudi u policiji nije povezana sa Belivukom, sigurno je da nisu ni svi iz vlasti imali kontakt sa njim“, navodi se u saopštenju. Iz SSP ističu da dosada dostupne informacije govore da niko u opoziciji nije imao kontakte sa Belivukovim klanom. D. D.\nJanković: Srastanje države i mafije\nBeograd – Srastanje mafije i države olupa se svima o glavu, poručio je nekadašnji Zaštitnik građana i predsednički kandidat Saša Janković na svom Tviter nalogu. „Šteta što bar ta lekcija nije naučena iz relativno bliske istorije, a toliko toga je u ovom momentu slično po tom pitanju, ocenio je Janković. „Srbija čeka na nekog ko to neće shvatiti tek kada glava počne da ga boli“, zaključio je Janković. FoNet\nbakljade, baklje, BIA, Dragan Đilas, MUP, organizovani kriminal, Savo Manojlović, Veljko Belivuk, vladimir djukanovicBeograd, Pančevo\n11. februara 2021. u 15.22\nNe zaboravite važnu ulogu Darka Glišića u održavanju veza sa kriminalcima. Nije on slučajno potpuno nestao iz medija zadnjih meseci. Ovo je 100 % tačna informacija ali vi takve komentare od skora ne objavljujete.\n11. februara 2021. u 15.54\nNaravno da će pokušati da zataška, sigurno se neće hvaliti time.\nAli kako će zataškati? Lako: botovi će dobiti nalog da bučno šire priču kako je bakljade organizovao i platio Đilas, od onih 619 miliona.\nOdlazak iz srbije je jedini nacin da se zivi normalno ovo je sve zlostavljanje populacije .\n11. februara 2021. u 16.19\nZašto bi to radila? Vođa bakljaša Đuka ušao u Visoki savet pravosuđa, nije njih sramota oni s eponose bakljadma i kanonadama u Novom Sadu dok su ljudi zaključani u svojim stanovima. Građani neće to nikad da zaborave, šta god radili sada.\nPolako polako kaže:\n11. februara 2021. u 17.07\nLjudi ne palite se, čitava ova afera koja se sada vodi u Srbiji pod nazivom “ Borba protiv kriminasla i mafije “ je obična farsa za zamajavanje naroda Inače svi su oni deo vladajuće vrhuške i vrlo opasni, a i ova će proći kao i mnoge pre toga: tiho će se ugasiti!\n11. februara 2021. u 17.12\nSamo ukoliko se Marinika kandiduje za predsednicu Srbije moja porodica i ja ćemo izaći na izbore. U suprotnom biće suprotno.


Predstavljanje mape rizika od poplava u Srbiji iz donacije EU\nVi ste ovde:Početna»Vesti»Predstavljanje mape rizika od poplava u Srbiji iz donacije EU\nBy Antonela objavljeno\t 13/07/2018 Vesti\nAmbasador Sem Fabrici, šef Delegacije EU u Srbiji, direktor Kancelarije za upravljanje javnim ulaganjima g. Marko Blagojević i predstavnici Ministarstva odbrane Republike Srbije, prisustvovaće u ponedeljak 16. jula 2018. godine u 13 časova na vojnom aerodromu Batajnica, predstavljanju mape rizika od poplava u Srbiji.\nEvropska unija donirala je Republici Srbiji 6,15 miliona evra za projekat Izrade karata ugroženosti i rizika od poplava. Po prvi put, institucije Republike Srbije biće u mogućnosti da sačine karte rizika od poplava za 74 plavnih područja, što će doprineti umanjenju šteta od poplava i boljoj prevenciji.\nU projektu učestvuju Ministarstvo odbrane i Vojnogeografski institut Generalštaba Vojske Srbije, Republički geodetski zavod, Republički hidrometeorološki zavod, Republička direkcija za vode i javna vodoprivredna preduzeća „Srbijavode” i „Vode Vojvodine”. Uz implementacionu podršku Svetske banke projekat koordinira Kancelarija za upravljanje javnim ulaganjima Vlade Republike Srbije.\nBezbedna hrana po standardima i uz podršku EU\nUz podršku EU otvoren granični prelaz Bajmok


Održan prvi sastanak sa strip autorima na temu rezidencijalne saradnje Francuske i Srbije - Mingl\nIdeja koja stoji iza Sporazuma je da se pomogne srpskim strip umetnicima tako što će im se omogućiti veći prostor za rad. Moja želja je bila da neko iz Francuske koja ima veliko i ukorenjeno strip nasleđe dođe u Srbiju, i stekne uvid u strip scenu na ovim prostorima. Pozvali smo Pjera Lungeretija, generalnog direktora Međunarodnog centra za strip uz Angulema, koji je posetio Beograd i izložbu „Ona se budi“ mlade strip autorke Jane Adamović, i bio impresioniran radom srpskih strip umetnika i umetnica. Jedno od mesta u Francuskoj koje nudi dosta mogućnosti umetnicima je Angulem kao svetska „prestonica stripa“. To je jedan mikro sistem sačinjen od umetnika iz celog sveta koji je dovoljno veliki da ugosti sve strip autore. Razgovarali smo o mogućnosti osnivanja rezidencijalnog programa u Srbiji, i to je bila startna tačka u nastojanju da se nekolicini umetnika iz Srbije, pomogne da odu u Francusku, i stvaraju tamo u periodu od dva meseca.\nPoziv za učešće na ovom projektu vidim kao sjajnu priliku za one koji u ovom trenutku sede u svojoj sobi u Srbiji i razmišljaju kako je nemoguće baviti se stripom, kako ne postoje više razlozi baviti se ovom umetnošću jer podrazumeva posao koji iziskuje dosta truda i vremena, a slabo je plaćen. Osoba koja se bude prijavila na rezidencijalni program zaista će imati priliku da ode u zemlju gde postoji izuzetna strip tradicija, gde može da upozna prave profesionalce na ovom polju, ili jednostavno da upozna ljude koji nisu iz sveta umetnosti, nego samo vole strip.\nMislim da možemo doprineti da svaki korak u rezidencijalnom programu bude javan i dostupan javnosti, medijima i ostalim zainteresovanima, posebno umetnicima. KomunikArt je zadužen za organizacione poslove na terenu, ali i promociju i predstavljanje projekta ne samo u Pančevu i Beogradu, nego u celoj Srbiji. Takođe me veoma raduje učešće Grada Pančeva, koji će sredstvima iz budžeta doprineti promociji strip umetnika i umetnica iz cele Srbije.


Stefanović: Borba protiv organizovanog kriminala važna i za borbu protiv terorizma - Izazov\nStefanović: Borba protiv organizovanog kriminala važna i za borbu protiv terorizma\nRadio-televizija Srbije 14. januara 2020. 19:08\nNebojša Stefanović je rekao da, kada se govori o terorizmu, ne treba smetnuti sa uma da je od svih terorističkih napada koji su se dogodili u Evropi skoro 40 odsto imalo neke veze sa organizovanim kriminalom, saopštio je MUP.\n"Zato je danas borba protiv pranja novca i organizovanog kriminala značajna i u aspektu borbe protiv terorizma. Nekada je to bilo potpuno razdvojeno, ali danas organizovani kriminal, pre svega trgovina narkoticima, donosi mnogo novca i deo tog novca se koristi i za finansiranje terorizma širom sveta", upozorio je Stefanović.\nSrbija je identifikovala slabe tačke u svom sistemu kao što su onlajn plaćanje, korišćenje kripto valute, ulaganje u građevinu od strane fizičkih lica umesto kompanija i sprovela međunarodne preporuke za poboljšanje situacije u ovoj oblasti, dodaje se u saopštenju.\nMinistar je kao jednu od najvećih potencijalnih pretnji za Srbiju, kada se govori o terorizmu i ekstremizmu, istakao povratak boraca sa stranih ratišta.\n"Republika Srbija je donela zakon kojim sankcioniše učešće naših državljana u stranim sukobima, što je uticalo na to da se drastično smanji broj onih koji idu na strana ratišta. Naravno to je pomoglo i da se osude lica koja su u tome učestvovala", rekao je ministar.\n"Ova statistika ne obuhvata podatke sa teritorije Autonomne pokrajine Kosova i Metohije, jer nemamo potpuni uvid u to", rekao je Stefanović i dodao da je upravo najviše boraca otišlo sa teritorije AP KiM.\nOsvrnuo se i na međunarodnu policijsku saradnju.\n"Kada uzmete u obzir da je 2008. godine kroz Srbiju prošlo 77 migranata, a da smo 2015. godine imali nekada dnevno i po 15.000 migranata, jasno vam je zašto je međunarodna saradnja važna, bilo da se radi o migrantskim kretanjima ili nekim drugim stvarima", zaključio je Stefanović.


CVIJANOVIĆ: Zaključci PIK-a stereotipni i usmjereni protiv Srpske - Opcija\nCVIJANOVIĆ: Zaključci PIK-a stereotipni i usmjereni protiv Srpske\nPredsjednik Republike Srpske Željka Cvijanović izjavila je danas da su zaključci Savjeta za sprovođenje mira /PIK/ godinama stereotipni i usmjereni protiv onoga što radi Republika Srpska.\n“Zaključke PIK-a ne čitam, ali kada je riječ o institucijama ili partijama iz Republike Srpske PIK odmah piše saopštenja, daje izjave. Kada se radi o Deklaraciji SDA, onda se PIK pati po nekoliko dana i vodi računa o onome šta će reći, odnosno kaže – `Hajde da ovo osudimo, ali nemojte da bude jednako kao kada se obraćamo Srpskoj`”, rekla je novinarima Cvijanovićeva.\nOna je upitala – šta je PIK, odnosno da li je uspostavljen Dejtonskim mirovnim sporazumom i da li postoji na formalnopravan način?\n“Naravno da ne postoji jer grupa zemalja koje su odlučile da komentarišu situaciju ovdje nikada nije doprinijela boljem razumijevanju u BiH. Sa drugima nose teret odgovornosti za različite neuspjehe kroz koje je prošla BiH i malo kada su bili dio uspjeha ili mu doprinijeli”, rekla je Cvijanovićeva.\nOna je ponovila da je angažman međunarodne zajednice u BiH svaki dan sve više nanosi štetu.\n“Kakva je poruka PIK-a? Šta je to što smo zaključcima Narodne skupštine uradili nelegalno, mimo Ustava ili protiv Dejtonskog mirovnog sporazuma? Dolazimo do tačke kada se može reći da je ironično ovo što se dešava jer kada branimo Dejtonski sporazum onda nas PIK optužuje za antidejtonsko djelovanje”, rekla je Cvijanovićeva.\nOna je podsjetila da je Narodna skupština Republike Srpske najviša zakonodavna i ustavotvorna institucija i narodni poslanici imaju pravo da donose zaključke za koje smatraju da su potrebni, a imaju i demokratsku verifikaciju za razliku od visokog predstavnika.\nPredsjednik Srpske je naglasila da poslanici imaju pravo da se pobune protiv bonskih ovlaštenja i zahtijevaju da Republika Srpska postoji i funkcioniše u okviru dejtonske strukture.\n“Nažalost, ova struktura je iščašena u međuvremenu jer su oni koji nam drže lekcije nametali rješenja i poremetili balans koji je dat mirovnim sporazumom. Kod nas ne postoji priča o ratu, a pozadina zaključaka Narodne skupštine jeste da se ukaže da BiH može funkcionisati na osnovu tananih balansa koji su napravljeni raziličitim mehanizmima, uključujući zaštitu konstitivnih naroda i entiteta iz kojih dolaze”, rekla je Cvijanovićeva.\nPrema njenim riječima, jedna od poruka Narodne skupštine jeste i da je neophodan razgovor relevantnih faktora u BiH.\nKada je riječ o stavovima partija u Narodnoj skupštini, Cvijanovićeva je dodala da nije prvi put da nisu bili jedinstveni.\n“Vjerujem da postoje političke partije koje ne mogu da prihvate jedinstvo zato što veću odgovornost osjećaju prema onima koji donose zaključke kakvi su PIK-a, nego prema svojim građanima”, rekla je Cvijanovićeva.\nOna je upitala – šta neku političku partiju povede da ne smije reći da je protiv bonskih ovlaštenja ili da ne smije podržati zaključke Narodne skupštine u kojima se navodi da treba da budu rehabilitovani pojedinci koji su trpjeli sankcije visokih predstavnika?\n“Kakva je zemlja u kojoj možete nekoga 10 ili više godina da ostavite bez dokumenata i mogućnosti za rad, kao i bez pravnih, građanskih i ostalih uporišta, što su radili visoki predstavnici?”, upitala je Cvijanovićeva.\nOna je rekla da se tako dođe u situciju da pojedine partije iz Srpske, odnosno one koje su, poput SDS-a najviše trpjele sankcije, ne smiju da glasaju za skupštinske zaključke.\n“Kamo sreće da smo zaključak koji se odnosi na rehabilitaciju donijeli ranije jer se u civilizovanom svijetu ne može opravdati sankcionisanje ljudi na osnovu sarajevskih tračeva. Uništene su porodice jer su 10 godina bile u izolaciji, nisu mogli nigdje da se obrate bez dokumenata, niti da putuju, kao ni da rade. LJudi su prošli golgotu zbog nedemokratskih procedura i neko ne smije da kaže da je to tako bilo. Zaključci su način da se demokratski i pravno obračunamo sa onim što nije demokratski, ni ljudski”, naglasila je Cvijanovićeva.\nAmbasadori zemalja članica PIK-a smatraju da se zaključci Narodne skupštine Republike Srpske zasnivaju na, kako kažu, pogrešnom tumačenju Dejtonskog mirovnog sporazuma, zbog čega ih odbacuju.\nU izjavi ambasadora, sa kojom Rusija nije saglasna, tvrdi se da BiH uživa suverenitet, a Ustav BiH ne ostavlja prostor za “suverenitet” entiteta, koji pravno postoje samo na osnovu Ustava BiH, te da je to u više navrata potvrdio Ustavni sud BiH.


Bevanda i Osmanović duguju milione za porez Republici Srpskoj – BiGportal.ba\nDugovanja za poreze i doprinose u Republici Srpskoj niže i privatni i javni sektor, a među najvećim dužnicima su i ministarstva na nivou Bosne i Hercegovine. Poreze i doprinose na plate ne izmiruju Ministarstvo civilnih poslova i komunikacija BiH i Ministarstvo finansija i trezora BiH čije su obaveze prema Poreskoj upravi RS dosegle cifru od 2,4 miliona KM, saznaje portal CAPITAL.ba.\nMinistarstvo finansija i trezora BiH Vjekoslava Bevande, koje bi trebalo biti primjer efikasnog upravljanja i izmirenja dugova, ignorišući obaveze prema zaposlenima i kršeći zakone, nagomilalo je dug prema Poreskoj upravi RS na više od 1,6 miliona KM za poreze i doprinose na plate. Oko 300.000 KM obaveza je novijeg datuma, dok 1,3 miliona KM ministarstvo “vuče” još od 2005. godine.\n“Dugovanja ovog ministarstva se odnose na doprinose i poreze na lična primanja, gdje dio duga u iznosu od 1,3 miliona KM potiče iz 2005. godine”, pojasnili su za CAPITAL u Poreskoj upravi RS.\nI Ministarstvo civilnih poslova i komunikacija BiH Adila Osmanovića ne može da se pohvali ažurnim servisiranjem obaveza, pa još iz perioda od 2003. do 2005. godine bilježi dug od oko 813.000 KM.\nČlan udruženja ekonomista “SWOT” Predrag Duduković za našu redakciju rekao je da je ova situacija još jedan u nizu apsurda u BiH.\n“Interesantno je da ministarstva ne ispunjavaju svoje obaveze i to one najbitnije prema radnicima. Imamo ovakvih slučajeva i u drugim institucijama, nažalost. Osim ovog, apsurd je i da su zdravstvene ustanove najveći dužnici za poreze i doprinose svojih radnika. Ta dugovanja se isto tako vuku iz nekog ranijeg perioda. To je jedan krug koji će se teško zatvoriti. Jednostavno, kada institucija duguje instituciji, uvijek se to nekako prolongira, a pitanje je šta kada ti radnici budu morali da ostvare pravo na penzije”, kazao je Duduković.\nPoreski dugovi prešli milijardu KM, Vlada RS bira kome pomaže\nNajveći dužnici u javnom i privatnom sektoru PU RS duguju 769,3 miliona KM. Prvi na ovoj listi je Univerzitetski klinički centar – 49,8 miliona KM, slijedi fabrika glinice “Birač” Zvornik u stečaju – 33,1 miliona KM, dobojska bolnica “Sveti apostol Luka” – 15,5 i industrija alata iz Trebinja “Swisslion” – 15,5 miliona KM.\nMeđutim, ako se tome dodaju svi poreski dužnici, dugovanja su još 30. juna prošle godine dostigla cifru od 1,167 milijardi KM. Direktor ove institucije Zora Vidović u septembru se pohvalila da je dug čak za 17 miliona manji u odnosu na kraj 2016. godine.\n“Poređenja radi, stanje duga na dan 31. decembar 2016. godine iznosio je 1,184 milijarde KM, što znači da se isti u prvom polugodištu 2017. godine smanjio za oko 17 miliona KM, ili za 1,45 odsto. Značajan dio ukupnog duga odnosi se na obveznike koji su u postupku stečaja ili likvidacije, gdje naplata ide veoma teško i gdje se kod firmi koje su u stečaju uspije naplatiti tek oko 10 odsto potraživanja”, zaključila je tada.\nNaplatu dugovanja koči i sama Vlada RS, a posljednja ovakva situacija desila se krajem januara kada je prihvatila zahtjev preduzeća “Swisslion Industrija alata“ u vlasništvu biznismena Rodoljuba Draškovića i do kraja juna mu odgodila plaćanje dospjelih milionskih poreskih obaveza.\nKonkretno ovom preduzeću u nekoliko navrata se izlazilo u susret, a u Ministarstvu industrije, energetike i rudarstva RS rekli su nedavno za CAPITAL da je razlog tome “očuvanje proizvodnje i zaposlenosti”.


Specijalista za upravljanje učinkom - Linglong International Europe d.o.o.\nRadni zadaci specijaliste za upravljanje učinkom:\nPreuzimanje odgovornosti za formulisanje i primenu sistema upravljanja učinkom.\nPružanje podrške ocenjivanju učinka u cilju ispunjenja sveukupnih zahteva kompanije u skladu sa organizacionim strateškim ciljevima.\nRazvijanje postupaka upravljanja učinkom.\nSprovođenje obuke zaposlenih o sistemu upravljanja učinkom.\nOrganizovanje implementacije i primene sistema upravljanja učinkom za i zaposlene u različitim sektorima.\nBlagovremeno rešavanje problema koji se javljaju u procesu implementacije.\nDiplomu završenih osnovnih ili master studija iz relevantne oblasti (menadžment, ljudski resursi)\nNajmanje 2 godinu iskustva u relevantnoj oblasti\nIskustvo u oblasti upravljanja učinkom


Nekretnine Srbobran - Beogradski Oglasi\nNa prodaju kuce povrsine 125m2\nKuća u Srbobranu Ul. Bardova 53 Ugaoni plac sa izlazima na dve ulice Površina kuće 125 kvm Površina placa 625 kvm Za sve informacije pozvati na br...\nKuca na prodaju na placu od 16 ari CENA: 15.000EUR\nNa prodaju kuća u Nadalju(ul. Svetozara Miletića 23) sa duplim placem 16 Ari + 09m2 blizu Persu marketa i autobuske stanice. U kući ostaje opremlje...\nKuca na prodaju povrsine 130m2 na placu od 9 ari CENA: 18.000EUR\nKuca u samom centru Nadalja od cvrstog materijala 130 kv plac je 9 ari. kuca poseduje 2 velike sobe kuhinju sa trpezarijom kupatilo i spajz. trofaz...\nOglasi za nekretnine, Prodaja i izdavanje nekretnina u Beogradu i Srbiji, stanovi , kuce , poslovni prostor sa ili bez agencija za nekretnine, Srbobran, -


Predsednik Vlade Republike Srpske Radovan Višković izjavio je danas u Banjaluci da je zajednički cilj Vlade i Privredne komore Srpske unapređenje privrednog ambijenta.\nPredsednik privredne komore Republike Srpske Borko Đurić rekao je da je na sastanku bilo reči o predlogu mera za Program ekonomskih reformi, navodeći da se Srpska suočava sa problemom nedostatka radne snage i smanjenjem narudžbi za izvozno orentisane firme.\n– Saglasili smo se da svaki mesec imamo operativne sastanke u cilju rešavanja problema, te da predlog ekonomskih reformi bude prezentovan privrednicima da bi na konačnu verziju tog dokumenta mogli izneti svoje predloge. Ovim dokumentom je potrebno obezbediti i sredstva za tehnološki razvoj privrednih subjekata – naglasio je Đurić, prenosi Srpskainfo.\nSastanku su prisustvovali ministri zadravlja i socijalne zaštite Alen Šeranić, energetike i rudarstva Petar Đokić, rada i boračko-invalidske zaštite Duško Milunović, poljoprivrede, šumarstva i vodoprivrede Boris Pašalić, prosvete i kulture Natalija Trivić, uprave i lokalne samouprave Lejla Rešić, te ministar za naučno-tehnološki razvoj, visoko obrazovanje i informaciono društvo Srđan Rajčević.


Dokument menadžment sistem & OCR\nDokument menadžment sistem\tDokument menadžment sistem je skup programa za praćenje i arhiviranje elektronskih i papirnih dokumenata u vašu bazu podataka. Razvijen je početkom osamdesetih godina sa idejom da služi za arhiviranje papirne dokumentacije, sa mogućnošću postavljanja indeksnih oznaka, koje bi nam pružile pomoć pri ponovnom učitavanju dokumenta. Od tada su mogućnosti znatno proširene, pa sada ovakvi sistemi obezbeđuju uvoz i čuvanje elektronskih dokumenata, uvoz i po potrebi prepoznavanje teksta i BAR koda (OCR) sa papirne dokumentacije, dodavanje indeksnih oznaka, napomena, komentara, rukom pisanih oznaka i elektronsko potpisivanje skoro svakog formata dokumenta. Omogućena je i razmena podataka sa dokumentima iz drugih poslovnih aplikacija. Sve ovo je praćeno povećanjem sigurnosti podataka, kako od gubitaka, tako i od neovlašćenog pristupa.\nTokom poslovnog procesa proizvodimo i primamo različite tipove dokumenata, a bez upotrebe DMS-a ti dokumenti (papirni i elektronski) bi bili uskladišteni na različitim lokacijama. Neophodno bi bilo da svi dokumenti koji čine jedan poslovni proces budu raspoloživi u svakom momentu, kako ne bi dolazilo do nepotrebnog gubljenja vremena za njihovo pronalaženje. Stoga, elektronsko poslovanje danas predstavlja osnov i standard za efikasno funkcionisanje svake institucije ili kompanije.\nPrimenom savremenih tehnologija DMS-a, osim konkurentske prednosti, Energodata svojim klijentima omogućava i brži protok informacija, bržu evidenciju, veću sigurnost i uštedu u resursima. Samim tim i efikasnije upravljanje poslovanjem i praćenje trendova na tržištu, što čini osnov za njihovu veću profitabilnost. Mi nudimo implementaciju svih najbitnijih segmenata Document management system-a: upravljanje papirnim dokumentima putem njihovog konvertovanja u digitalni zapis i indeksiranja, bržu pretragu dokumenata, pristup i jednostavnije korišćenje kreiranih, skeniranih i faksiranih dokumenata, odlaganje dokumenata različitih zapisa u jednu, zajedničku datoteku itd.